text: 1Ndɨhɨ̱ chaha̱ ra Jesús tuhun chi uchi uvi ra chicá noo chihin ra, tyicuan ta quita̱ ra yucuan, vatyi cucahan ra tuhun Nyoo chihin ñáyɨvɨ cha iyó ñuu cha nyicú ityi cuan. 2Ta ra Juan nu ñohó ra vehe caa, ñihi̱ ra tuhun cha sacuví ra Cristo. Tyicuan ta tachi̱ ra chi uvi ra nyicón chi ra, cundaca tuhun ra noo tuhun chi ra Jesús. Ta cachaa̱ coyo ra nu nyaá ra 3ta cacatyí ra chi ra: ―¿Atu yoho cuvún ra Cristo cha tahán chi quichi sacacu chi ndi, o cuñí chi cha cuatu ndi chi inga ra? ―cacatyí ra chi ra. 4Nacaha̱n ra Jesús ta catyí ra: ―Cua̱han ndo ta ca̱tyi ndo chi ra Juan cha nyehé ndo, ta cha chiñí ndo. 5Na̱catyi ndo chi ra yoso caa nanyehé ñu cuaa, yoso caa nacacá ñu coxo, ta ñu tyahyu coño yoso caa nduvahá ñu, ta yoso caa nacuɨñɨ ñu soho, ta ñu ndɨyɨ nandoto ñu, ta chihin ñu ndahvi cahán ndi tuhun Nyoo yoso caa sacacu ra añima ñu. 6’Sɨɨ xaan cuñí ñu ña chicá uvi iñi nyicón chii. 7Cuhva cha cuahan coyo ra, ra Jesús quichaha cahan ra tuhun ra Juan chihin ñáyɨvɨ, ta catyí ra: ―¿Ñáá cha chaha̱n nyoho chinyehe ndo chiqui ndɨɨ cuan? ¿Atu chinyehe̱ ndo noo ndoo cha naquɨsɨ́ tatyi? ¿Ñáá cha nyehe̱ ndo? 8¿Atu nyehe̱ ndo noo ra vaha ñihnó? Ñima. Nyoho chitó ndo vatyi ra ñihnó vaha, nyaá ra vehe rey. 9Tu tyicuan caa, ¿ñáá cha chaha̱n ndo chi nyehe ndo? ¿Atu noo ra cuví profeta? Ican. Soco noo ra cha cahnu ca cuví ican saha noo profeta cuenda Nyoo. 10Vatyi ican ra Juan ihya, cuví cha cahán tuhun nu tutu Nyoo tyehe caa: Yuhu cuví Nyoo ta tachí chi noo ra cahan tuhin ityi nuu nu cuhun. Vatyi cucahan ra tuhun chihin ñáyɨvɨ nanasama ñu cuhva iyo ñu ta cuatu tuhva ñu quɨvɨ quichun. 11’Cha ndicha catyí chi ndo, vatyi chichi cha tandɨhɨ ñáyɨvɨ, ni noo chaha ta coo ca noo ra cahnu ca cuví ican saha ra Juan ra sacondutyá chi ñáyɨvɨ. Soco ra cha nyacá ñaha Nyoo añima, vasɨ cuví ra noo ra luhlu ca, soco cahnu ca ra ta ñima ca ra Juan. 12Nyacua nya quɨvɨ cha chaa̱ ra Juan ta nya vityin, cuaha ñu ndachan sahá chii nducú satɨvɨ ñu tuhun Nyoo, ña cuñí ñu cha cunyacá ñaha Nyoo añima ñáyɨvɨ. 13Ra Moisés caha̱n ra tuhun yoso caa nyacá ñaha Nyoo añima ñáyɨvɨ, ta tyicuan caa tucu tandɨhɨ ra profeta nyacua nya quɨvɨ quichi̱ ra Juan. 14Ta tatu cuñí nyoho chino iñi ndo tuhun cahín, catyí chi ndo vatyi profeta Elías cha taha̱n chi quichi, ra Juan cuví ra. 15Yóó ñu cha cutuñi iñi, na tyasoho ñu tuhun cahín. 16’¿Yóó chihin sandu ɨnuu ri chi ñáyɨvɨ cha iyó tyembu ihya? Tari ra cuatyaa cuví ñu, vatyi chicunyaa ndotyin nuyahvi nyasɨquɨ ndotyin, ta canachaa ndotyin chi ra tahan ndotyin, ta catyí ndotyin tyehe caa: 17“Tɨvɨ̱ ndi flauta, soco ña chita̱ chaha ndo. Chita̱ ndi yaa cuihya soco ña chacu̱ ndo.” Tyicuan caa tucu nyoho, ni noo cuhva ña tahán iñi ndo. 18Vatyi quichi̱ ra Juan, cha ña chachi̱ ra ta ña chihi̱ ra, ta nyoho catyí ndo vatyi noo tatyi ña vaha yɨhɨ́ chi ra. 19Yaha̱ cuan ta quichi̱ tucu yuhu Rayɨɨ cha quichi nya gloria. Ta yuhu chachí ta chihí tandɨhɨ, ta catyí ndo tyi ra cuahyɨ ra tuhvá chihi cuví. Ta ña tahán iñi ndo cha cutahín chihin ra iyó cuatyi ta ra tavá xuhun. Soco vasɨ ni noo ndi ña naquehén cuenda ndo tuhun cahán ndi, soco Nyoo chahá ra cha chiñi tuñi ra chi ñu naquehén tuhun cahin ta tuhun caha̱n ra Juan, ta maa ñu cusañaha chi ndo vatyi vaha cha chiñi tuñi Nyoo ―catyí ra Jesús. 20Tyicuan ta quichaha̱ cahan ra Jesús chi ñu ñuu nu sacuvi̱ ra cuaha milagru, vatyi ñáyɨvɨ cuan ña canasama̱ maa ñu cuhva iyó ñu, ta catyí ra: 21―¡Ndahvi nyoho, ñu ñuu Corazin! ¡Ndahvi nyoho ñu ñuu Betsaida! Vatyi nyehé ndo nyatu cahnu ta ña nasama̱ ndo cuhva iyó ndo. Soco ñáyɨvɨ ñuu Tiro ta ñuu Sidón cha sanaa̱ Nyoo ta cha naha cha cuenda cuatyi ñu ñahri nyatu cahnu nyehe̱ ñu. Soco tyehe ta nyehe̱ ñu nyatu cahnu quɨvɨ cuan tari cha nyehé nyoho vityin, tañi tyehe ri ndɨhvɨ noo ñu sahma tucuihya iñi ta cunyaa ñu nu ñiyaa. Tari cuhva costumbre iyó maa ñu, noo seña vatyi ndu uvi iñi ñu cuatyi ñu cuví cuan. 22Soco catyí chi ndo vatyi quɨvɨ cutuñi chi nyoho nuu Nyoo, cahnu ca cha uhvi cunyehe ndo ta ñima ca ñáyɨvɨ Tiro ta Sidón. 23Ta nyoho ñu ñuu Capernaum, cuñí maa ndo tyi cundaa ndo nya andɨvɨ, soco cunoo ndo nya nu nyicú ñu ndɨyɨ. Vatyi tyehe ta cuvi̱ milagru ñuu Sodoma cuan, tahán cha cuvi̱ ñuu ndo, ñuu cuan coo ca nyacua nya vityin. 24Soco catyí chi ndo vatyi quɨvɨ cutuñi chi nyoho, yaha ca cunyehe ndo tɨndoho, ta ñima ca ñu ityi ñuu Sodoma cuan. 25Tyembu cuan catyi ra Jesús chi Nyoo tyehe caa: ―Sutu Mañi yuhu, Nyoo, ra nyacá ñaha andɨvɨ ta ñuhu ñayɨvɨ̱. Sacahní chuun vatyi sañahu̱n tuhun maun chi ñu ñahri maa chitó. Ta tixehu̱n tuhun maun chi ñu cha sahá tuhun tyi chitó xaan ta ñu chiñi tuñi ñandɨhɨ. 26Ndicha Sutu Mañi yuhu, vatyi tyicuan caa cuñí maun. 27Tyicuan ta catyí tucu ra: ―Suti nacuhva̱ cuenda ra tandɨhɨ chii. Yori maa ñohó nuu noo cha ndicha chii, soco noo tuhun ri maa Suti ñohó nuu ra chii. Ta yori ñohó nuu noo cha ndicha chi Suti, soco noo tuhun ri mai, cha cuví Sehe ra chii, ñohó nui chi ra. Ta ñáyɨvɨ cha cuñí mai cha cohon nuu chi ra, ican ñu cuan cua cohon nuu chi ra. 28Tandɨhɨ nyoho cha chitatu ndo cha sahá tyiño ndo, ta chihin carga cha nyisó ndo, qui̱chi ndo nu nyaí, ta yuhu cuhve cha nyitatu ndo. 29Cu̱hva ndo cha cunyaca ñahi chi ndo ta cu̱tuhva ndo cuhva iyó yuhu. Vatyi yuhu masu iñi ta cama iñi. Tyicuan caa ta ñihi ndo nu nyitatu añima ndo. 30Ña yɨɨ cha cuhva ndo chi ndo cha cunyaca ñahi. Ta carga cha chahí chi ndo, ñahma.


c: text/html

text:
Kasarakuy
Kasarakuy icha Kuskanchakuy nisqaqa warmip qusachakuyninmi, qharip warmichakuyninmi.
Kasarakuyqa runap kawsayninpi ancha hatun p'unchawmi, sinchita phistasqam. Kasarakuy p'unchawmanta warmi qusanwan kuskalla kawsanakunmi.
Kristiyanu inlisyapiqa tayta kuram warmita qusanwan kasarachin. Inlisyap hawanpitaq kawsay qillqakamachiy (registro civil) nisqapi kasarakunku, mama llaqtap mink'achisqan runam hallch'aman qillqamun.
Ñawpa pacha huk runa wakikunapiqa manas kasarakuychu karqan. Warmip qharip kawsanakuyninkunaqa hukcharayarqansi.
Warmi qhariwan khuyanakuspaqa, sirwinakuspa allinta riqsinakunman. Huk wakikunapitaq, ahinataq Arabya mama llaqtakunapi - manam sirwinakunkuchu, aswantaq taytanmi qusanta, warminta akllaspa kasarachin.
Musuq pachapiqa achka qusa warmikuna sasachakuyniyuq kaspaqa t'aqanakunmi, manaña kuska kawsanakuyta munaspa.

robotstxt: allowed

filter: keep


text: 1Chay wichan Galilea marcacunata mandaj Herodes Jesús ima-imata rurashantapis mayaran. 2Wiyashpan yanapajnincunata niran: Jesús nishan runa Ushyachicuj Juançhi wañushanpita cawarircamusha. Chayçhi munayniyuj ricarimusha Tayta Diosnillanchi camacächishancunata rurananpaj. 3- 4 Ushyachicuj Juanta piñacushallanpita quiquin mandaj Herodes unayna mancurnarcachir, carsilman wiçhgachish caran. Juan piñacurunaj: Tayta Herodes, mama Herodíasga wauguiqui Felipupa warminmi. Wauguiquipa warminta ama jiçhunquimanchu nir. 5Mandaj Herodes wañurachiyta munarsi, runacunata manchacuran. Runacuna niran: Ushyachicuj Juan Tayta Diosninchipa willacujninmi. 6Juc junaj mandaj Herodes diyanta tünaran. Tünaçhu mama Herodíaspa jipashninraj sumaj jachwaptin, mandaj Herodes cushicuran. 7Sumaj cushicur, jipashta niran: Shunguyqui munashanta mañacamay. Munaptiqui, imätapis juycushayquim. 8Jipashna maman shacyächiptin, mandaj Herodesta niran: Ushyachicuj Juanpa umanta mañacushayqui. Juclla matiwan macyamay. 9Chaura mandaj Herodes juyupa llaquicäcuran. Llaquicursi, jurpancunapa ñaupançhu aunish cashpan mañacushanta çharcuchiran. 10Chaymi mincaynincunata caçharan Juanpa umanta rugunanpaj. 11Mincaynincunana Juanpa umanta änir matillawan jipashta macyaycuran. Jipashna mamanta juycuran. 12Juanpa purïshijnincuna aywarcur ayanta shuntaran. Pampaycäriran. Jinarcur Jesústa willaran. 13Juanta wañuchishanta mayar, Jesús bütiman jigarcuran. Püsuta chimpar, chunyaj pachaman aywacuran. Shuyninpa aywacushanta mayar, chay-tucuy marcapita runacuna çhaquillapa tariparan. 14Bütipita Jesús llucshirir achcaj runata ricar, llaquiparan. Jishyaçhucunatapis allchacächiran. 15Pacha chacanaycaptin, purïshijnincuna Jesústa niran: Chunyaj pachaçhu carcaycanchi. Pachapis chacanaycan. Runacuna marcacunaman aywacuchun micuyta rantircur micunanpaj. 16Jesúsna niran: Ama aywacuchunchu. Jamcuna jaranquiman. 17Paycunana niran: Pichga tantatawan ishcay piscädullata chararcaycä. 18Jesúsna niran: Mä, apamuy. 19Jinarcur llapan runata pashpallaman jamachiran. Pichga tantatawan ishcay piscäduta aptacurcur janaj pachaman ricärir, niran: Taytallau Tayta, ima allish tarichillämashcanqui. Nircur tantacunata paquircur-paquircur, purïshijnincunata macyaran. Paycunana llapan runata jararan. 20Runacunana puchupacushancaman micuran. Micurcuptin, puchupacushanta çhunca ishcaywan (12) canista juntataraj shuntaran. 21Micujcunata yupaptin, ullgulla pichga waranga-yupay (5,000) caycaran. Warmicunatawan wamracunatam ichanga mana yuparanchu. 22Jinarcur chimpapa ñaupacärinanpaj purïshijnincunata bütiman Jesús jigachiran. Nircur llapan runata wasinman-caman cutircachiran. 23Llapan aywacuriptin, quiquillanna Jesús puntaman aywaran Tayta Diosninchita mañacunanpaj. Mañacuycaptillan, pachapis chacacäcuran. 24Purïshijnincunana bütiwan jatun püsu çhaupinta aywaycaran. Chicchinpa wacman-cayman purichicuycaran. Wayrapis chapacaçhaycaran. 25Pacha waraycaptillan, yacu janallanpa Jesús taripaycaran. 26Purïshijnincunana yacu jananpa taripaycajta ricar mancharir, japaçhacäriran: Alma shaycämun nir. 27Jesúsna niran: Ama manchacamaychu. Quiquïmi caycä. 28Pedruna niran: Tayta, rasunpa quiquiqui cashpayqui, yacu janallanpa shamunäpaj camacächiy. 29Jesúsna: Shamuy, ari nir Pedruta jayaran. Payna bütipita llucshirir, yacu janallanpa Jesúsman aywaran. 30Yacu büchiypa-büchicurcuptinmi ichanga, mancharicäcuran. Mancharir, yacu rurinman challpucäcuycaran. Chaymi japaçhacuran: Washämay. Washämay, Tayta nir. 31Jesúsna juclla maquinpita Pedruta jurguran: Janan shungulla runa, ¿imanirtaj mana yupachicamanquichu? nir. 32Ishcanin bütiman jigacurcuptin, wayrapis çhawacäcuran. 33Bütiçhu aywajcunana Jesúspa ñaupanman jungurpacuycuran: Rasunpa Tayta Diosninchipa Wawan canqui nir. 34Jatun püsuta chimparir, Genesaret marcaman çhayaran. 35Chay runacuna Jesústa ricsicuycur, chay-tucuypa willanacäriran. Chaymi jishyaçhucunata Jesúsman apamuran. 36Jishyaçhucunana mañacuran: Tayta Jesús, müdanayquipa cantullantapis yataycachillämay, ari nir. Yataycujcuna änir allchacäcuran.


text: 1Chaypita janaj pachapita munayniyuj anjil pucutay rurinçhu yarpuycämujta ricarä. Umanta turmanya waçhcaraycaran. Jajllan inti-jina achic-achicyaycaran. Çhancan nina-jina warau-warauyaycaran. 2Tacshalla pitush papilta aptaraycaran. Ichanga quiçharaycaran. Dirïcha-caj çhaquin jatun lamar yacuman lluchcaraycaran. Isquirda-caj çhaquinna allpaman lluchcaraycaran. 3Nircur liyun japarashan-jina jayacuran. Jayacuriptin, janaj pachapita jançhis räyu pashtaramuran. 4Jançhis räyu pashtamushanta apuntanäpaj caycaptï, janaj pachapita wiyacächiypa nimuran: Räyu pashtamushanta pitapis ama willapanquichu. Rimamushantaga ama apuntanquichu. 5- 6 Chaura aunishpan lamar yacuman, allpaman lluchcaraj anjil maquinta janaj pachaman jugarcur niran: Yarpashancunata Tayta Diosninchi camacächinga. Payga imaycamanpis cawacuj. Llap-llapanta camasha. Janaj pachata llapantinta camaran. Cay pachatapis llapantinta camaran. Yacucunatapis llapantinta camaran. Shiminta çharcungana. Juc junajpaj mana jitapunganachu. 7Chaymi juc anjil curnïtata tucaramuptin, shungun yarpashan çharcucash canga. Unaypita-pacha shungunçhu pacarächishan yarpashanta willacujnincunawan musyachicuran. 8Janaj pachapita rimamujga yapay nimaran: Lamar yacuman, allpaman lluchcaraj anjilman ayway. Aptarashan quiçhash papilta mañacamuy. 9Nimaptin, anjilman aywarä: Tacsha papilta juycallämay, ari nir. Anjilna nimaran: Catay. Micuy. Micuptiqui, sumaj mishquinga. Paçhayquitam ichanga juyupa asgächinga. 10Chaura tacshalla papilta çhasquircur, änir micucurcurä. Micuptï, änir sumaj mishquiran. Paçhätam ichanga juyupa asgächiran. 11Jinarcur nimaran: Tayta Diosninchi camacächiptin, imapis cananta yapay musyachicuy. Runacuna may marcaçhu tiyaptinpis, ima casta captinpis, ima rimayta rimaptinpis, jatun mandaj captinpis llapantam musyachinquiman.


text: 1Masa llaqtapi tiyaq rey Lemuelpa siminkuna. Kay simikunataqa mamanmi payman yachachirqan: 2¿Ima nisqaykin wawalláy? ¿Ima nisqaykin sonqo rurulláy? ¿Ima nisqaykin Diosmanta mañakusqay wawalláy? 3Ama kallpaykitaqa warmikunapi tukuychu, amallataq usuchiychu reykunata waqllichiq warmikunapiqa. 4Lemuel, manan reykunapaqqa allinchu vino ukyayqa, manallataqmi kamachikuqkunapaqpas allinchu poqosqa vinota munapakuyqa, 5paqtan chayta ukyaykuspa kamachikuy simita qonqapunkuman, hinaspa llapa wakchakunaq derechonta waqllichinkuman. 6Wañunayashaqman machachikuq ukyanata qoychis, haya sonqoyoqkunamantaq vinota qoychis. 7Ukyachunku, hinaspa wakcha kasqankuta qonqachunku, muchusqankutapas amañataq yuyarichunkuchu. 8Mana rimarichisqapaq rimaripuy, wikch'usqakunata amachay. 9Rimariy, chaninninpi kuskachay, wakchapas k'umuykukuqpas uyarichikuqtin yanapaykuy. 10Sasan ancha allin warmi tariyqa, umiñakunamantapas aswanraqmi chaniyoq-kayninqa. 11Paymanmi qosanqa sonqollikun, qosanqa imaymanayoqmi kanqa. 12Qosanpaqqa tukuy kawsasqan p'unchaykunapin allillantapuni ruwan. 13Allin millmatan allin linotan tarimun, k'uchitaqmi llank'an. 14Payqa negociaqpa barcon hinan, karumantan mikhunata apamun. 15Tutaraq hatarispan wawankunaman mikhunata haywan, hinallataq warmi uywasqankunamanpas haywan. 16Chakratan allinta tantean, hinaspa chayta rantin, llank'aspa tarisqanwanmi uvas chakrata ruwan. 17Mana mancharispan llank'an, kallpasapa kaspan llank'an. 18Qhawarinmi qhatusqanqa allinyashasqanta, tutakaman llank'anpas. 19Makinwanmi phuskanpas phillillutapas muyuchin. 20Wakchamanmi qoykun, pisichikuqmanmi yanapaykun. 21Rit'iqtinqa manan familianmanta llakikunchu, familianqa llapallanmi phatu p'achawan p'achasqa kashan. 22Payqa chusikunatan awakun, ñañuy-ñañu linomantawan sani-puka millmamantawanmi p'achakun. 23Qosanqa llaqta haykuna huñukuna cheqaspi allin reqsisqan kurak runakunawan kuska tiyaykuqtin. 24Payqa lino p'achakunatan awaspa venden, rantiqkunamanmi chumpikunatapas venden. 25Payqa allin kallpayoqmi allin respetanan, manan qhepa p'unchaykunamantapas llakikunchu. 26Yachaywanpunin rimarin, ancha munakuywantaq yachachinpas. 27Familianpa imaynatachus kawsasqantan qhawarin, manataqmi mikhunatapas mana llank'aspachu mikhun. 28Wawankunan sayarispa payta saminchanku, qosanpas paytaqa hatunchallantaqmi: 29Askha warmikunan allinkunata ruwanku, qanmi ichaqa llapankumantapas aswan allinraq kanki, nispa. 30Sonqo suwaq munaycha-kayqa q'otullan, sumaq rikch'ayniyoq-kayqa yanqallan. Señor Diosta manchakuq warmitaqa respetanan. 31Ruwasqankunamanta allinwan payman kutichiychis, tukuy ima ruwasqanmanta llaqta haykuna punkukunapi payta hatunchachunku.


text: 1Chay Galasiapi wawkinikuna, paninikuna, ñukaykuna allita yachachishkaykichi Jesukristu kruspi wañushkanta perdonawananchikunapa. ¿Ariya mana alli yuyayukchu kankichi? ¿Pití llullachishushkankichi Jesukristuta kreyishkaykichimanta chikan layata yuyanaykichipa? 2May willawaychi. ¿Ariya Moisespa kamachikunankunata kasushpallachu Tata Diospa Espiritunta chaskishkankichi? ¿Manachu Tata Diospa Espiritunta chaskishkankichi ñukaykuna yachachishkaynita kreyishpaykichi? 3Chashna yachachishkaynita kreyishpa Tata Diospa Espiritunta chaskishpaykichi kunanka ¿imapatí yuyankichi kikikichilla Moisespa kamachikunankunata kasushpa Tata Dioswan kawsanaykichita? 4Moisespa kamachikunankunata kasushpa kawsaptikichi yankamanta Jesukristuta kreyishpa padesishkankichi. Mana munanichu sufrishkaykichi yankapa kananta. 5Jesukristupa yachachikunanta kreyishpa kawsaptikichi Tata Dioska Espiritunta kushushkankichi. Chaypina Espiritunka kankunapi almirana layata ruran. Manami Moisespa kamachikunankunata kasushkaykichiraykuchu Espirituntaka kushushkankichi. 6Ñawpa tiempupish Abraham kreyirkan Tata Dios salvananta. Chashna Abraham kreyiptin Tata Dioska willarkan uchanmanta perdonananta. 7Ñukanchikunapish kreyinanchikuna tiyan Tata Dios salvawananchikunata. Chashna kreyiptinchikuna iden Abrahamshina Tata Diospa wambrankuna kanchisapa. 8Ñawpamantapacha Tata Dios yacharkan mana judiyu runakunatapish perdonanankunata paykuna salvanankunata kreyiptinkuna. Tata Dios chayta yachashpa Abrahamta kay alli rimananta willarkan: “Salvanaynita kreyishkaykirayku ñuka kantashina tukuy llaktakunapi kreyikukmasikikunatapish yanapashasapa.” 9Abraham Tata Dios salvananta kreyiptin payka yanaparkan. Chashnashina tukuy Tata Dios salvakunankunata kreyikuk runakunatapish yanapansapa. 10Tata Diospa killkadun riman: “Maykan runa tukuy Moisespa kamachikunankunata mana allita kasuptin Tata Dios kastiganka.” Chayrayku yachanchisapa tukuy kamachikunankunata mana allita kasuptinchikunaka Tata Dios kastigawananchikunata. 11Allita yachanchisapa mana Moisespa kamachikunankunata kasushkanchikunaraykuchu Tata Dios perdonawananchikunata. Tata Diospa killkadunpi riman: “Kankuna Tata Diosta allita kreyishpaykichika paywan tantalla mana tukuyniyukta kawsankichi.” 12Moisespa kamachikunankunata allita kasushpa mana atipanchisapachu uchanchikunamanta salvanakuyta. Tata Diospa killkadunpi riman: “Kankuna tukuy Moisespa kamachikunankunatara kasushpaykichira Tata Dioswan tantalla kawsankichi.” 13Moisespa kamachikunankunata mana tukuyta allita kasushpa kawsayta atipashpanchikuna wañunanchikuna tiyan. Chayrayku Jesukristuta iden uchasapa runashina ñukanchikunarayku kruspi chakatadu wañurkan. Jesukristu wañushkanrayku Tata Dioska manana ñukanchikunata kastigawashunchisapanachu. Tata Diospa killkadunpi riman: “Suk runa sukaman mana allita ruraptinka payta wañuchishpa kaspipi chakatanaykichi tiyan.” 14Jesukristu tukuy mana judiyu runakunapapish kruspi wañurkan. Chayrayku Tata Dios Abrahamtashina tukuy paykunatapish yanapansapa. Tata Dios willawashkanchishina Jesukristu wañushkanrayku tukuy payta kreyik runakunata Espiritunta kuwashunchisapa. 15Wawkinikuna, paninikuna, suk ejempluta willaykichi. Paktuta rurashpanchikuna ishkantin paktu rurak runakuna firmanchi. Chashna firmashpanchi chay paktuta allita rurananchikuna tiyan. Mana ni pi michawanchimansapachu ama chay paktuta rurananchikunapa. Mana ni pi willawanchimansapachu chay paktuta mirachinanchikunapa nima chikan layata rurananchikunapa. 16Mash uyariwaychi. Suk paktuta rurananchikunashina ñawpa tiempu Tata Diospish awilunchikuna Abrahamta willarkan yanapananta. Willarkan mirakninrayku tukuy runakunata yanapanankunapa. Mana willarkanchu aypa mirakninkunarayku tukuy runakunata yanapanankunapa. Tata Dios Abrahamta entiendichiykarkan paypa miraknin Jesukristurayku tukuy runakunata yanapanankunapa. 17Kaytami willaykichi. Tata Dios Abrahamwan suk paktuta rurarkan. Chay killkadu paktuta rurashkanmanta chusku pachak kimsa chunka wata washan Moisesta kamachikunankunata kurkan. Chashna kamachikunankunata kushpa manami chay paktuta chikan layatachu rurarkan. Manami ni pita willarkanchu Abrahamwan rurashkan paktu mana alli kananta. 18Tata Dioska kikin munashpa Abrahamta willarkan yanapananta. Manami willarkanchu kamachikunankunata kasushpa kawsashkanrayku yanapananta. Tata Dioska kikin munashpa iden Abrahamtashina ñukanchikunatapish yanapawanchisapa. Moisespa kamachikunankunata kasushkanchikunarayku Tata Dios yanapawashpanchikunaka manana kikin munashpanachu yanapawanchimansapa. 19Chashna Tata Dios willashkanraykulla Abrahamta yanapashpa ¿imapatí Moisesta kamachikunankunata kurkan? Kamachikunankunata kurkan tukuy runakunata yachachinankunapa mana Tata Diosta kasuk runakuna kanankunata. Abrahampa willashkan miraknin Jesukristu shamunankaman chay kamachikunankunata kurkan. Tata Dioska angelninkunata willarkansapa kamachikunankunata Moisesta kunankunapa. Chaymanta Moiseska angelkunamanta chaskishpa runakunata kurkansapa. 20Chaykamanka Tata Dios Abrahamta yanapananta willashpa mana angelkunata nima suk runata willarkanchu Abrahamta willananpa. Tata Dioska uya uya Abrahamta willarkan yanapananta. 21Ichará kankuna yuyaykankichi Tata Dios kamachikunankunata kushpa yachachiwaykananchikunata Abrahamta willashkan manana alli kanantana. Manami chaytachu Tata Dioska yachachiwaykanchisapa. Ñukanchikuna tukuy kamachikunankunata mana kasuyta atipanchisapachu. Tukuy chaykunata kasushpa atipashpanchikunaka kikinchikunalla uchanchikunamanta salvanakuyta atipanchimansapa. 22Tata Dios rimananpi willawananchikunashina mana atipanchisapachu kikinchikunalla salvanakuyta. Chayrayku Jesukristu salvawananchikunata kreyiptinchikuna Tata Dios salvawanchisapa. 23Manara Jesukristu shamuptinra Tata Diospa kamachikunankuna tukuy runakunata yachachirkansapa mana alli rurak kanankunata. Chaymanta Jesukristu shamuptinna Tata Dios yachachiwanchisapa payllata kreyishpa kawsananchikunapa. 24Moisespa kamachikunankuna wambrakunata yachachikshina Jesukristuman pushawanchisapa. Chaymanta Jesukristu shamuptinna payta kreyiptinchikuna Tata Dios uchanchikunamanta perdonawanchisapa. 25Kunanka Jesukristullata kreyiptinchikuna Moisespa kamachikunankuna manana yachachiwanchisapanachu. 26Kunanka Jesukristullata kreyishpanchikuna Tata Diospa wambrankunana kanchisapa. 27Bawtisakushpanchikuna Jesukristuwan tantalla kawsanchisapa. Mushuk llachapa churakudushina kanchisapa Jesukristu kawsashkanshina kawsananchikunapa. 28Paywan kuyanakushpa tantalla kawsaptinchikuna Tata Dioska judiyukunata mana judiyukunata rantidu mana rantidu runakunata ullkukunata warmikunata tukuyllata kuyawanchisapa. 29Jesukristuta kreyishkanchikunarayku Abrahampa mirakninshina kanchisapa. Tata Dios Abrahamta yanapashkanshina ñukanchikunatapish yanapawashunchisapa.


text: 1Wanachiyta munakuqqa yachaytan munakun, anyaykuyta cheqnikuqmi ichaqa mana yuyayniyoq. 2Allin runataqa Señor Diosmi sumaqta qhawarin, millay yuyaykuq runatan ichaqa huchachan. 3Manan pipas mana allin-kaywanqa allinta sayanchu, chanin runakunan ichaqa qaqata sayanku. 4Ancha allin warmiqa qosanpaqqa corona hinan, millay warmin ichaqa tullukunapi ismuriy hina. 5Chanin runakunaq yuyaykusqankunaqa chaninmi, millay runakunaq yuyaykusqankunan ichaqa llullakama. 6Millay runakunaq siminqa wañuna toqllan, chanin runakunaq rimayninmi ichaqa kikinkuta qespichin. 7Millay runakunaqa urmapunkuñan, manan kapunkuñachu, chanin runakunaq mirayninmi ichaqa kashallanqapuni. 8Yuyayniyoq kasqanman hinan runaqa hatunchasqa kanqa, waqllisqa sonqoyoqmi ichaqa pisichasqa kanqa. 9Aswan allinmi pisipaq hap'isqa allin llank'aq runaqa, hatunchakuq mana mikhunayoq runamantaqa. 10Chanin runaqa uywankunatan allinta rikun, millay runakunaq sonqonmi ichaqa mana khuyapayakuq. 11Chakranta llank'aqqa askha mikhunayoqmi, hanraykachaspa puriqmi ichaqa mana yuyayniyoq. 12Millay runakunaqa millaykunaq qechusqankunatan munapakunku, chanin runakunan ichaqa allinta saphichakunku. 13Millay runaqa llullakusqankunallawantaqmi mayt'uykusqa rikukun, chanin runan ichaqa llakipakuymanta allinta lloqsin. 14Sapankan rimasqankunaman hina chaskin, sapankan ruwasqankunaman hina chaskin. 15Mana yuyayniyoqqa ruwasqankunatan allin kasqanpaq yuyan, yachayniyoqmi ichaqa kunaykusqakunata kasukun. 16Mana yuyayniyoqqa phiñakunpachan, allin yuyayniyoqmi ichaqa k'amisqata mana kasurparinchu. 17Cheqaqkaqta rimaqqa chaninkaqllatapunin sut'inchan, llulla testigon ichaqa llullakuyllatapuni riman. 18Hawan-ukhunta rimaqqa espadawan hinan k'irin, yachayniyoqkunaq rimasqanmi ichaqa hampi. 19Cheqaqkaqta rimaqqa wiñaypaqmi sayan, llullan ichaqa huk ratollapaq. 20Mana allinkaqta yuyaykuqkunaqa paykuna kikinkutan q'otukunku, sumaq kawsayta yuyaykuqkunan ichaqa kusikunqaku. 21Chanin runaqa allillanpunin kanqa, millay runakunan ichaqa mana allinkunapipuni rikukunqaku. 22Señor Diosqa llullakuqkunatan cheqnikun, cheqaqkaqta rimaqkunatan ichaqa kusisqa qhawarin. 23Yuyayniyoq runaqa yachaynintan pakaykun, mana yuyayniyoqmi ichaqa mana yuyayniyoq-kayninta riqsichikun. 24Llank'aqqa kamachikunqan, qellan ichaqa kamachina kapunqa. 25Llakipakuyqa runatan ñit'iykun, sumaq simin ichaqa kusichin. 26Chanin runaqa runamasintan allinta pusan, millay runakunan ichaqa pantachin. 27Qella runaqqa manan chakusqallanpas kankananpaq kanchu, k'uchi runapaqmi ichaqa ch'iti-kaynin qhapaq kay hina. 28Chaninkaq ñanqa kawsaymanmi pusan, mana chanin-kaymi ichaqa wañuyman pusan.


text: 1Wawakuna, qankunaqa tayta mamaykichistayá kasukuychis, Señor Jesucristopi iñisqaykichisrayku. Saynata kasukuspan qankunaqa Diospa munasqanman hina kawsankichis. 2Chaymi primer kaq promesayoq kamachikuyqa Bibliapi khayna escribisqa kashan: “Tayta mamaykita kasukuspa respetay, 3saynapin allin kusisqa kawsanki, hinallataq kay allpa pachapipas unay tiempo kawsanki”, nispa 4Tayta mamakuna, saynallataqyá qankunapas wawaykichistaqa ama yanqapuni phiñachiychishchu. Aswanyá wawaykichismanqa Diospa palabranta allinta yachachiychis, hinallataq corregiychis, saynapi paykunaqa Diosta kasukuq kanankupaq. 5Sirviente runakuna, saynallataqyá qankunapas kay pachapi patronniykichista kasukuychis. Hinaspapas paykunataqa llamp'u sonqowan rikuspayá respetaychis, imaynan Señorninchis Jesucristotapas servishawaqchis chay hinata. 6Ichaqa amayá qankunaqa, patronniykichiswan allinpi qepayta munaspallachu, nitaq paykuna rikullashaqtinkuchu, imatapas allintaqa ruwaychis. Aswanqa Señorninchis Jesucristopa serviqnin runakuna hinayá Diospa munasqanta tukuy sonqowan ruwaychis. 7Qankunaqa tukuy ima kamachikunatapas, ganaswanyá ruwaychis tukuy sonqoykichismanta, Diostapas servishawaqchis hina, amayá runakunallata servishaq hinallachu. 8Hinaspapas qankunaqa yachaychisyá, pipas ima kamachiytapas ganaswan ruwasqanmantaqa, Diosmantan premionta chashkinqa. Chay premiota chashkinanpaqqa manan importanchu esclavo runachus, icha libre runachus kasqanqa. 9Patronkuna, saynallataqyá qankunapas, servisuqniykichis runakunataqa ama maltrataychishchu. Aswanqa respetowan sumaqta trataychis ama amenazaspa. Hinaspapas qankunaqa yachankichismi, chay servisuqniykichis runakunapa, hinallataq qankunapa patronniykichisqa cielopin kashan. Payqa sapallan Diosmi; hinaspapas payqa manan ni pimanpas sayapakunchu. 10Saynaqa khuyasqay wawqe panaykuna, qankunaqa ancha atiyniyoq Diospiyá confiaychis, saynapi atiyninta chashkispa kallpanchakunaykichispaq. 11Hinaspapas qankunaqa, diablowan ama engañachikunaykichispaqyá, Diospa qosusqaykichis llapallan yachaykunawan p'achakuychis, saynapi allin armasqa soldado hina protegesqa kaspa, chay diablota vencenaykichispaq. 12Ichaqa noqanchisqa manan kay pachapi runakunawanchu peleashanchis. Aswanqa noqanchisqa peleashanchis mana rikusqanchis diablowanmi, tutayaqpi kamachiq kay pachapi demoniokunawanmi, hinallataq diablota serviq demonionkunawan iman. Chay demoniokunaqa ashka waranqanpin kanku; (paykunan diablopa partenmanta hamunku noqanchista urmachiwananchispaq). 13Chayraykuyá qankunaqa, Diospa qosusqaykichis llapallan yachaykunawanpas allinta p'achakushawaqchis hina allinta p'achakuychis. Saynata p'achakuspan qankunaqa, allinta soportaspa, defiendekunkichis, tukuy mana allin ruwaykunaman diablo ima p'unchawpas urmachiyta munasuqtiykichis. Saynata luchaspan qankunaqa qaqa hina sayankichis asta tukukuy p'unchawkama. 14¡Qankunaqa allin yuyaywanyá sapa p'unchaw kawsaychis! Imaynan cinturonwan allinta watakunkichis, saynatayá ama ishkayaspa, aswan cheqaq kaqpi creespa, allinta sayaychis. Hinaspapas imaynan huk soldadopas lanzakuna ama k'irinanpaq qasqonman churakun fierromanta ruwasqa planchawan, saynallataqyá qankunapas Diosta tukuy imapi allinta kasukuspa kawsaychis, diablomanta protegesqa kanaykichispaq. 15Hinaspapas qankunaqa, imaynan huk soldadopas guerraman rinanpaq botasninwan churakuspa listollaña kashan, saynallataqyá qankunapas Jesucristomanta allin willakuykunata runakunaman willamunaykichispaq, listollaña kaychis, saynapi runakuna hawkayayta tarinankupaq. 16Hinaspapas qankunaqa Diospiyá anchata iñiychis. Chay iñisqaykichismi huk escudo hina qankunataqa protegesunkichis, qankunapa contraykichispi imatapas diablo huk ninayoq flechawan hina k'irispa huchaman ama urmachisunaykichispaq. 17Saynallataqyá qankunaqa anchata confiaychis salvasqa kasqaykichispi. Chay confiasqaykichismi huk casco hina qankunataqa protegesunkichis. Hinaspapas Diospa palabrantayá sonqoykichispi allinta waqaychaychis. Chay palabraqa Santo Espiritupa atiyninmi. Chaymi chay palabraqa huk espada hina, diablomanta defiendesunkichis. 18Chayraykuyá qankunaqa Santo Espiritupa yanapayninwan sapa p'unchaw Diosmanta ruegakuspa mañakuychis. Hinaspapas qankunaqa rikch'an-rikch'an hinallayá kaychis, saynapi mana qonqaspa, llapallan iñiqkunapaq Diosmanta mañapunaykichispaq. 19Saynallataqyá noqapaqpas mañapuwaychis, Diospa palabranmanta allin yachaywan runakunaman willanaypaq, saynapi paykuna uyarispanku, chay ñawpaq tiempopi pakasqa hina Diospa planninkunata allinta entiendenankupaq. 20Diosmi noqataqa paypa representantenta hina mandamuwaran, allin willakuyninkunata runakunaman willanaypaq. Chayta willakusqayraykun noqaqa preso kashani. Chayraykuyá Diosmanta mañapuwaychis, mana manchakuspay, allin willakuyninkunata willakunaypaq. 21Qankunamanmi mandamushani Jesucristopi anchata confiaq hinallataq ancha khuyakusqanchis Tíquico sutiyoq wawqenchista. Paymi qankunaman willasunkichis noqamanta, hinallataq kaypi imatas ruwashani chaykunamantawan ima. 22Hinaspapas wawqenchis Tiquicotaqa mandamushani, imayna kasqaykumanta qankunaman willasunaykichispaqmi, saynapi qankunatapas kallpanchasunaykichispaq. 23Khuyasqay wawqe panaykuna, Dios Taytanchismantan, hinallataq Señorninchis Jesucristomantawanmi mañakushani, khuyanakuspa hawkallata kawsachisunaykichispaq, hinallataq iñiyniykichispi yanapasunaykichispaq ima. 24Saynaqa Señorninchis Jesucristota tukuy sonqowan cheqaqtapuni khuyakuqkunatayá, Dios Taytanchisqa anchata bendecichun. Amén.


text: 1Chay p'unchaykunapin llaqtaykita amachaq hatun kamachikuq Miguel sayarinqa. Khuyay llaki-phutiy p'unchaykunan kanqa, manan hayk'aqpas hatun suyukunaq kasqanmantapacha chay hinaqa chay p'unchaykama karqanchu. Ichaqa chay p'unchaykunapin llaqtayki qespichisqa kanqa, Diospa qelqanpi llapa qelqasqa kaqkuna. 2Askha wañusqakunan kawsarimpunqaku, wakinmi wiñaypaq kawsanankupaq, wakintaq wiñaypaq p'enqasqa pisichasqa kanankupaq. 3Hamawt'akunaqa hanaq pacha k'anchay hinan k'anchanqaku, askha runata chanin kawsayman kutirichiqkunapas ch'askakuna hinan wiñay-wiñaypaq k'anchanqaku. 4Qantaq Daniel, p'uchukay tiempokama qelqa k'uyuta k'uyuy, sellowanpas wisq'aykuy. Askha runan kayman chayman phawarinqaku aswan yachayniyoq kayta maskhaspa, nispa. 5Chaymantataq ñoqa Danielqa qhawarirqani, hinaspan iskay runata rikurqani, hukninta kayneq mayu patapi, huknintataq mayu chimpapi sayashaqta. 6Hukninmi mayu pata wichaypi sayashaq lino p'achayoq qharita tapurqan: ¿Hayk'aqtaq kay utirayanakunari p'uchukanqa? nispa. 7Hinan lino p'achayoq qhariqa iskaynin makinta hanaq pachaman haywarispa Wiñaypaq Kawsaq Diospa sutinpi jurarqan. Paytan uyarirqani: Kinsa wata kuskanmi kanqa. Diospa llaqtanpa atiynin chinkachisqaña kaqtinmi tukuy chaykuna hunt'akunqa, nispa nishaqta. 8Ñoqan rimasqanta uyarirqani, ichaqa manan entienderqanichu. Chaymi tapurqani: Wiraqocháy, ¿imaynatataq chaykunaqa tukukapunqa? nispa. 9Hinan payqa niwarqan: Ripuy, Daniel, chay simikunaqa p'uchukay tiempokaman pakasqa kashan, sellowan wisq'asqa kashan. 10Askhan probasqa kaspanku ch'uyanchasqapuni mana qhelliyoq kanqaku. Millay runakunaqa millayllatapunin ruwashanqaku, manan mayqenninkupas imachus kashasqanta entiendenqakuchu, hamawt'akunan ichaqa chayta entiendenqaku. 11Sapa p'unchay sacrificio haywanata qolluchispa millay-millay qhellichaqta churasqanku tiempomantapachaqa kanqa waranqa iskay pachak isqon chunka p'unchaymi. 12Kusisamiyoqmi waranqa kinsa pachak kinsa chunka phisqayoq p'unchay suyakuqqa. 13Qantaq p'uchukaykama hunt'aq kay. Qanqa wañukapunkin, herenciaykita chaskinaykipaqtaq p'uchukay p'unchaykunapi kawsarimpunki, nispa.


text: 1“Ama allin lulaycunacta lulayalcaychu nunacunaca lical alawaśhunallayquipä. Chaynüta lulaptiqui'a altu sïlućhu cä Diosninchic manam primiucta uśhunquiñachu. 2“Chaymi pishipacücunäta imallacta uyculpis ama llamadayänayquichu chay ishcay cära nunacunänu juntunaculcänan wasicunaćhüpis, läsacunaćhüpis lluypa ñawquin allinpa licachicuyllawan lulaśhancänu'a. Rasunpa, chay lulaśhanwan'a lluy alawaycuśha cananta ćhasquiycunñamari. 3Amcunaćhüñatacmi ichá, Tayta Diosllap ñawquillan yanapaycunayqui; ichü maquiqui uycuśhantapis allï maquillayquipis manam yaćhananchu. 4Chay pacaläśhacta licä Tayta Diosmi lluypa ñawquin allinpa licaycuśhunqui. 5“Ñatac Dioswan amam aläjapa limanquichu chay ishcay cära nunacunänu'a. Maynümi nunacunäwan allinpa licachicuyninwan juntunaculcänan wasicunaćhüpis läsacunaćhüpis śhaycapacuycul mañacuypi wañupaculcan. Rasunpa, chay lulaśhanwan'a lluy alawaycuśha cananta ćhasquiycunñam. 6Amcunaćhüñatacmi ichá, mañacul'a wasiquita wićhacalcamul śhun'uyquićhu lluy pacaläśhancunäta lisï Taytallayquita mañacunqui. Chay pacaläśhancäta licä Tayta Diosmi lluypa ñawquin allinpa licaycuśhunqui. 7Ñatac Diosta mañacul'a ama limaychu yan'al cutipalcul cutipalcul limaśhallayquitá, Diosta mana lisï nunacunanu'a. Chaycuna chaynu mañaculcan ‘Achcacta limaptí Dios uyaliman'am’ nïcänuymi. 8Amam paycunanu'a lulapäcunquichu. Manaläpis mañacuptiquim Dios'a yaćhanña ima pishipaculcäśhayquitapis. 9“Chayurá mañaculcanquiman caynümi: Janay pachäćhu cä Tayta Diosnillá, amllamá altuman juluśha canqui. 10Gubirnuyqui śhaycamuchun. Janay pachäćhu lulaśhayquinu, cay pachäćhüpis munayniqui lulaśha cachun. 11Canan muyunpä micuyta uycälillämay. Ama-ari pishiycachillämaychu. 12Mana allin lulamänïcunäta pampachäśhämannu juchäcunacta pampachaycälillämay. 13Mana allin lulaycunaman palpapäcunäpä ama-ari caćhaycälillämaychu. Aśhwanpa chaypi licaycälillämay. ˻Ñatac jinantin pachäpis maquillayquićhümi cayan. Amllam cayanqui sumä munayniyücäpis. Amllatacmi wiñay simpripä altuman juluycuśhapis cayanqui. Chaynu callächun˼ nil. 14Chayurá mana allin lulaśhüniquicunacta pampachaycäliptiquim janay pachäćhu cä Taytayqui Diospis pampachaycälishunqui. 15Mana pampachapäcuptiquim ichá mana pampachapäcuśhunquitacchu. 16“Ñatac ayunal ama lawtïtuculcaychu chay ishcay cära nunacunänu'a. Paycuna micuypi wañüśhanuy taplaycaćhapäcun nunacunawan licachiculcänallanpämi. Rasunpa allinpa licaycuśha canallantá ćhasquiycälinñam. 17Amcunaćhüñatacmi ichá umayquicunacta ñächapacalcäliy cärayquicunactapis pa'apacalcäliy 18ayunaśhayquita nunacunäman mana tantiachipäcunayquipä. Chaymi ima pacaläśhantapis licä Taytayqui lluypa ñawquin allinpa licaycuśhunqui. 19“Amatacmi lägaculcanquichu cay pachäćhu cäcunallactá. Chaycunacta puyucunallam ismuycunallam camacan. Suwacunallam yaycul suwapäcun. 20Aśhwanpari janay pachäpä lägaculcay. Chayćhu'a manam imaypis puyun'achu, nï ismun'achu, nï suwapis yaycun'achu. 21Mayćhümi cäniqui cayan, chayćhümá pinsayniquipis muspayniquipis cayan. 22“Juc acchi-yupaymi ñawinchic imactapis licachimanchic, tantiachimanchic. Ñawiyu cayal'a, rasunpa allincäta tantiapäcunquimanmi. 23Mana ñawiyu cayalćha ichá, mana tantiapäcunquimanchu tutapäćhu cayä-yupaypis. Chaynu tutapäćhu cayal'a ¡maynu maynu yanawyayä tutapäñaćhari cayan! 24“Manam mayanpis ishcay patruntá sirbinmanchu. Juccätam ćhïninman, juccätam cuyanman; juccätam jamuyanman, juccätam wätanman. Chaynütacmi amcunapis nï Diostawan cäniquita jucllaćhu sirbinquimanchu. 25“Chayurá niycälic: Ama ‘¿Imactalä micuśhä, imactalä upyaśhä, imawanlä müdacuśhä?’ nil llaquicuyalcaychu. Bïdayquim mas bälin cay micuycäpïtá; aychayquim mas bälin cay müdanapïtá. 26Má, pinsaycäliy imaymana pishucunäman. Paycunap manam talpuynin nï cusichan nï pilwan nï imanpis canchu. Jinaptinpis janay pachaćhu cä Taytanchicmi paycunactá micachin. ¿Manachun mas ćhaniyu cay pishucunapïta capäcunqui imatá? 27Maynu wañupacuyalpis ¿mayantá juc üra masllactapis cawsayninta aśhuycachinman? 28“Müdanayquicunapïtapis ¿imapïtan llaquicuyalcanqui? Má, licapäcuy imaymana waytacunäta. Manam puchcacunchu nï awacunchu. Ñatac Diosninchicmi tuqui-tuquicta waytachin. 29Rasunpa, unay puydï mandacü Salomonpis manam mayannin waytanüpis llipyayä müdanawan calachu. 30Waytacunacá wala śhalun chaquillam, ñatac chaynütapis Diosninchicmi tuquicta müdachin. ¿Chaychun ampá amcunacta mana müdachipäcuśhunquimanchu, mana chalapacuyniyu nunacuna? 31“Chayurá ama ‘¿Imactalä micuśhä, imactalä upyaśhä, imawanlä müdacuśhä?’ nil llaquicuyalcaychu. 32Diosman mana chalapacücunallam chaynu wañupaculcan. Amcunapñatacmi ichá janay pachäćhu cä Tayta Diosniqui ima pishipacuśhayquitapis yaćhayanña. 33Aśhwanpa wañupaculcay paypa gubirnullanćhu canayquipä, jinaman munayninćhu cawsapäcunayquipäpis. Jinaptiqui'a lluy pishipaculcäśhayquitapis uycälishunquim. 34Chayurá amatac ‘¿Wälaman imalä ćhäman'a?’ nil llaquicuyalcaychu. Chay wala muyuncuna quiquillanmá imanuy canantapis licacuycun'a. Chayćhu imaymana sasachacuyniyü-cama ćhämumaptinchicmi licaycunapä can'a.


text: 1Wawkinikuna, paninikuna, allita uyariwaychi. Ñukaka kankunapa sukaman oraykani. Laodisea llaktapi Jesukristuta kreyik runakunapa manara riksiwak runakunapapish sukaman oraykani. 2Tata Diosta sukaman roygaykani kankunata allita animuchishunaykichipa ashwan allita kuyanakushpa kawsanaykichipa. Roygaykani kankuna Tata Diospa ñawpa manara yachachikushkanta ashwan allita entiendinaykichipa. Chaypirami Jesukristuta ashwan allita riksinkichi. 3Jesukristulla Tata Diospa sukaman alli yachananta alli yuyayninta entiendichiwanchisapa. 4Chayta willaykaykichi ama ni pi allipi tukushpa parlachishushpaykichi llullachishunaykichipa. 5Mana kankunawan tantalla kashpaynipish sukaman kuyashpa yuyaykaykichi. Kushikuni yachashpa mana sampayashpa Jesukristuta allita kreyishpa kawsanaykichita. Kushikuni allita kuyanakushpa kawsaykaptikichi. 6Imashnacha Señorninchi Jesukristuta kreyishkaykichishina kunanka paywan tantalla kawsaychi. 7Jesukristuwan tantalla kawsashpaykichi paypi alli sapichakudushina kankichi. Yachachikushkaynikunata mana shaykushpa allita kasushpa Tata Diosta agradesishpa kawsaychi. 8Jesukristuta mana kreyinayak runakuna kankunata llullachishunayankichi. Chay runakuna mana munansapachu Jesukristupa yachachikunankunata kreyiyta. Amañansapa mana Tata Diosta kasuk runakunallapa munanankunata rurashpa kawsayta. Llullachikuk runakunapa yachachikunankunallata rurashpa kawsansapa. Ama chay laya llullachikuk runakunata munaychichu kasuyta. 9Jesukristu shamurkan nasik runa kananpa tukuy runakunata kawachiwananchikunapa ima layami Tata Dios nishpa. 10Jesukristulla tukuy awtoridarkunata supaykunata angelkunata sinchita kamachinsapa. Chayrayku ñukanchikunapi kawsashpa atipachiwanchisapa tukuy layapi sukaman allimata kawsayta. 11Chaymanta kankuna Jesukristuwan tantalla kawsaptikichi payka tukuy mana alli rurashkaykichimanta perdonashunkichi amana chay mana allikunata rurashpa kawsanaykichipa. Jesukristu perdonashuptikichi señaladushina kankichi. Judiyukuna señalachidu kashpankuna yuyansapa Tata Diospa wambrankuna kanankunata. Ñukanchikuna Jesukristuwan tantalla kawsashpanchikuna señaladushina kashpanchikuna yachanchisapa Tata Diospa wambrankuna kananchikunata. 12Kankunaka allita yachankichi Tata Dios tukuy laya atipak kashpa Jesukristuta wañushkanmanta kawsachimushkanta. Chayta yachashpaykichi bawtisakushkankichi. Bawtisakushpaykichi Jesukristuwan wañudu pampadushina kankichi amana ñawpashina kawsanaykichipana. Chaymanta Tata Dios Jesukristuta kawsachimushkanta kreyiptikichi kankunatapish yanapashunkichi mushuk layata allita rurashpa kawsanaykichipa. 13Ñawpa tiempu Tata Dioska manara uchaykichita perdonarkanrachu. Paymanta ashudu wañudukunashina karkankichi. Kunanka Jesukristuwan tantalla kawsaptikichi Tata Dios uchaykichimanta perdonashushpaykichi yanapashunkichi allita rurashpa kawsanaykichipa. 14Ñawpa tiempu Tata Diospa kamachikunankunata mana kasushkanchikunarayku Tata Dioska kastigawanchimansapa karkan. Chaypina Jesukristu wañurkan amana Tata Dios kastigawananchikunapana. Jesukristu kruspi wañushkanrayku Tata Dios uchanchikunamanta perdonawashkanchisapa amana ni pi chatawananchikunapana. 15Jesukristu kruspi wañushkanrayku Tata Dios tukuy supaykunapa yachayninta wakllichirkan. Tukuy runakunata allita kawachirkansapa Jesukristulla sinchi kamachikuk kananta. 16Suk runakuna llullachishushpaykichi willashunkichi amana suk mikunata mikunaykichipa amana suk upyanata upyanaykichipa. Willashunkichi fiesta diyakuna llullu killa diyakuna fiestakunaykichipa. Chashna chay runakuna willashuptikichi ama kasuychichu. 17Chay fiestakuna yuyachiwanchisapa Jesukristu shamunanta salvawananchikunapa. Kunanka Jesukristu shamushka kaptin manana chay fiestakunata rurananchikunanachu tiyan. 18Chay llullachishuknikichi runakuna angelkunata kuyansapa. Alli modoyuk tukushpa kikinkunalla yuyanakunsapa ashwan alli yachak kanankunata. Muskuyninkunapi kawashkankunata parlachikunsapa. Ama chay runakunashina kawsaychichu. 19Paykunaka kikinkuna alabanakushpa mana Jesukristuwan tantallachu kawsaykansapa. Ñukanchikuna Jesukristuwan tantalla kawsaptinchikuna payka allita yachachiwanchisapa ashwan ashwanta Tata Diospa munananta rurashpa kawsananchikunapa. Sukaman allita tantanachiwanchisapa sukwan sukwan kuyanakushpa kawsananchikunapa. 20Jesukristu wañurkan amana runakunapa amañanankunata rurashpa kawsananchikunapa. Kankuna paywan tantalla kawsaykashpaykichi ¿imapatí runakunapa amañanankunata rurashpa kawsaykankichi? 21Chay runakuna amañansapa rimayta: “Ama suk imakunata llankaychichu. Ama suk mikunakunata mikuychichu. Ama suk imakunata apiychichu.” 22Chay amañanankuna runakunapa yuyayninkunalla kashpa tukunan tiyan. 23Chay runakuna chay amañanankunata yachachikushpa alli yachakshina rikurinsapa. Chaykunata rurashpankuna kuerpunkunata sukaman wakllichinsapa. Yuyansapa suk runakunamanta ashwan allita ruraykanankunata. Chashna yuyanakushpankunapish yankamanta chay amañanankunata ruransapa. Chayta rurashpankuna mana atipansapachu allita rurashpa kawsayta.


text: 1Chay ulupi Jesus ji'alpayämuptinmi achca-achca nunacuna atipämula. 2Chayćhümi lipra ishyaywan nuna aśhuycamul Jesuspa ñawpäninman un'ulacuycul nila: “Taytáy, munal'a allinyaycachillämanquimanmi” nil. 3Niptinmi maquinwan yataycul nila: “Aw, allin chuya canayquitam muná” nil. Chay nilcul yataycuptin-pachallam lipra ishyaynin lluy śhuśhüluptin sänu licalïla. 4Chayćhümi Jesus nila: “Amam cay allinyachishacpi pictapis willapacunquichu. Aśhwanpa sasirdütiman lil, anradisicuypi apay Moises nimäśhanchicnuy, rasunpa cay ishyaypi allinyäśhayquita licaśhunayquipä” nil. 5Chaypïtam Jesus Capernaum malcäman ćhäluptin Roma cachacucunap capitannin aśhuycamul ruygacula: 6“Taytay, sirbï walaśhllämi wasïćhu ćhänacacüśha alli-alli nanayta apayällan” nil. 7Niptinmi: “Lishun-ari sänachipunacpä” nila. 8Capitancäñatacmi: “Taytay, wasïman yaycaycamunallayquipäpis manamá bälillächu. Aśhwanpa cayllapi niycullaśhayquiwan sänachinayquita yaćhayämi. 9Ya'apis yaćhämi cäsucuytapis mandacuytapis. Chaynütacmi maquïćhu cä cachacucunäpis ‘wicta liy’, ‘cayman śhamuy’ niptí cäsuman. Chaynütacmi uywaynïcunapis ‘cayta lulay’ niptí lulapäcun” nila. 10Chayta Jesus uyalilmi admiracüśha atïnincunacta nila: “¡Rasunpa, cay jinantin Israel malca-masïcunaćhüpis caynu chalapacuyniyütá manam talïchu! 11Rasunpa achca mana-Israel nunacunam intirupïta śhapämun'a, Diospa gubirnunćhu Abrahamwan, Isaacwan, Jacobwan cumbidunćhu caycälinanpä. 12Chayćhu capäcunanpä unanchaycuśhancunañatacmi ichá tutapäcäman wicapäśha capäcul apalcaćhapäcun'a, quiluntapis lawćhićhicyachipäcun'a” nil. 13Nilculmi chay capitancäta: “Chalapacuśhayquinu-ari lulaśha cachun; wasiquita cuticuyña” nila. Ñatac chay ürallam sirbïnin walaśhca sänäla. 14Chaypi Pedrop wasinman Jesus linanpämi Pedrop suyran sumä calur ishyaywan jitalayäñä. 15Chayćhu ishyäcäpa maquinta yataycuptinmi calur ishyaynin chincacula. Jinaptinmi chay üralla walmica śhalcuculcul paycunacta atindiycula. 16Ñä tutacalpuyaptinmi Satanaśhpa gänaśha achca nunacunacta Jesusman ćhächipämuptin chaypa maquinpi juc limayllawan caćhaycachila. Chayćhümi llapa ishyäcunactapis sänachila. 17Lluy caycunacta lulala Diospa unay willacünin Isaias isquirbishanca lulaśha cananpä: “Quiquinmi mana callpayu cayninchictapis julaycamälanchic. Ishyayninchictapis apaculam” nil. 18Ñatac achca nunacuna cunćhalayaptinmi Jesus yaćhapacünincunacta: “Acuchun cay ućhap chimpanman” nila. 19Chay niyällaptinmi camachicuyta yaćhachicü ćhaycamul: “Yaćhachicü taytay, mayta liptiquipis atishayquim” nin. 20Niptinmi Jesus: “Atücunäpäpis maćhaynin canmi. Pishucunäpapis ishnan cantacmi. Rasun Nunap Chulincäpañatacmi ichá mana mayman umalläta ćhulaycunalläpäpis canchu” nin. 21Ñatac chayćhümi jucnin yaćhapacünin: “Taytáy, papänïmi maquïćhülä cayan. Pampälulñaćh ichá aticman” nin. 22Niptinmi: “Jina wañuśhacunaca wañünincunacta pampaculcächun. Am'a atimay jinalla” nila. 23Chaypïtam Jesus yaćhapacünincunawan barcuman ishpicalcälila. 24Chayćhu liyalcaptinmi nisyu-nisyu bintu talcämul yacüta altuman ulunpalcachil ulunpalcachil barcuman winacacacuyan. Chay pasaśhan üra Jesus'a puñuyälam. 25Chaymi yaćhapacünincuna lichcachicuyalcan: “¡Taytay salbaycälillämay! ¡Wañuypa patanćhüñamari cacuyanchic!” nil. 26Niptinmi: “Mana chalapacuyniyücuna, ¿imapïtan chucchucuyalcanqui?” nila. Chaypi śhalcalcamulmi “¡Waywa, yacu, śhaycuyña!” nillaptin tuqui-tuqui śhaycülun. 27Chayta licalmi yaćhapacünincuna sumä licapayllaman camäśha: “¿Ima nunatan pay, waywäpis yacüpis cäsunanpä?” nicuyalcan. 28Chaypi ućhap chimpanćhu Gadara-läduman ćhäläliptinmi, Satanaśhpa maquinćhu ishcay lücu nuna pantiuncäpi śhacayämuñä. Chay sumä-sumä atipacacayämuptinmi chayninpa nï jucpis pasalachu. 29Chaycunam apalcaćhaypa: “Diospa Chulin Jesus, ¡¿imactatá ya'acunawan munacuyanqui?! ¿Manaläpis üra ćhayämuptinchun śhamulanqui ya'acunacta mućhuchipämänayquipä?” nicuyalcan. 30Wicniscaćhüñatacmi achca-achca cuchicuna lancalayalcäla. 31Ñatac achatucunaca Jesusta nila: “Aluyämalñá, wic cuchicunäman liculcänapäri awniycälillämay” nil. 32Chayćhu Jesus: “Liculcayñari” nillaptinmi chay nunäta caćhaycul cuchicunäman yaycälälila. Caynu lluy pudiracuycuptinmi llapan cuchicunaca ućhap patanman cürritityalcul lluy ji'acalpälil anuälälila. 33Chaynu pasäluptinmi chay cuchi michïcunaca mana-mana malcanta pasaculcan. Ćhayculñatacmi willapacucuyalcan chay lücu nunacunäwan ima pasaśhantapis. 34Chaymi lluy paćhcälälimun Jesus caśhancäman. Ćhaycälimulmi: “Ama chaynu caychu. Juc-lädu malcaman licullay” nil nipäcula.


text: 1Diospa Espíritun pataman oqhariwaspa, apawarqa Tata Diospa Templonman, inti llojsimuy ladopi punkunejman. Chay punkupi iskay chunka phishqayoj runas kasharqanku. Paykunawan khuskataj Azurpa churin Jaazaniasta rikorqani, chantá Benaiaspa churin Pelatiastawan; paykunaqa runas ukhupi kamachejkuna karqanku. 2Chantá Tata Diosqa niwarqa: Runaj Churin, kay kurajkunaqa runasta wañuchiyta yuyashanku, sajra imasta ruwanankupajtaj Jerusalén llajtapeqa runasta umachashanku. 3Paykuna ninku: Kay llajtaqa manaña urmanqachu. Chayrayku wasista ruwakunallapuni. Kay llajtaqa manka jina kanqa, noqanchejtaj aycha jina waqaychasqa kasunchej chay mankapi, nispa. 4Chayrayku sutiypi paykunaj contrampi sut'inchay, Runaj Churin. 5Chantá Tata Diospa Espíritun noqaman jamuwaspa, niwarqa: Kay jinata Tata Diosqa nin: Kay jinata qankuna yuyashankichej, Noqatajrí yachani yuyaychakusqasniykichejta. 6Kay llajtapi qankuna may ashkha runasta wañuracherqankichej, callesnintataj wañusqaswan junt'acherqankichej. 7Chayrayku Noqa Tata Diosqa cheqatapuni niykichej: Jerusalenqa uj manka jina kanqa, aychastajrí mana qankunachu kankichej, manachayqa qankuna wañurachisqaykichej runas chay aychas kanqanku. Aswampis qankunataqa chaymanta orqhosqaykichej. 8Wañuchinaku maqanakutachu manchachikorqankichej? Wañuchinaku maqanakuta pataykichejman chayachimusaj. Noqa Tata Diosmin chaytaqa nini. 9Kay llajtamanta orqhosqaykichej, waj llajtayojkunamantaj jaywaykusqaykichej. Qankunataqa castigasqaykichej. 10Espadawan wañuchisqa kankichej. Israel jallp'aj kantusnimpi juzgasqaykichej chaypachataj yachankichej Noqa Tata Dios kasqayta. 11Mana qankunapajchu llajtaqa manka jina kanqa, nitaj qankunachu chay aycha jina kankichej. Israel jallp'aj kantusnimpi qankunata juzgasqaykichej. 12Chaymantataj Noqa Tata Dios kasqaytaqa yachankichej, imaraykuchus qankunaqa mana kamachisqasniyman jinachu, nitaj leyesniyman jinachu kawsarqankichej, manachayqa muyuyniykichejpi kaj nacionespa ususninkuta ruwarqankichej, nispa nerqa Tata Diosqa. 13Tata Diospa sutimpi paykunaman parlashajtillayraj, Benaiaspa churin Pelatiasqa wañorqa. Noqataj pampakama k'umuykorqani, jatunmanta qhaparispataj, nerqani: Ay Tukuyta Kamachej Tata Dios, pisi puchoj israelitastapis tukuynintachu wañurachinki? nispa. 14Tata Diosqa parlamuwaspa, niwarqa: 15Runaj Churin, Jerusalenpi tiyakoj runasqa llajta masisniykimanta, wawqesniykimanta, tukuy israelitasmantawan kay jinata parlarqanku: Paykunaqa Tata Diosmanta karupi kashanku. Astawampis noqaykuman kay jallp'a qosqa karqa, noqayku dueños kanaykupaj, nispa. 16Chayrayku paykunaman sutiypi niy: Noqa Tata Diosmin paykunata waj nacionesman, waj runaspa jallp'asninkuman apachispa, ch'eqeracherqani. Chaywampis pisi p'unchaykunallapaj mayqen jallp'amanchá rerqanku, chaypeqa Noqallataj paykunapaj yupaychana wasi jina karqani. 17Noqaj sutiypi nillaytaj: Kay jinata Tata Diosqa nin: Noqa Tata Diosmin chay jallp'asmanta, karu llajtasmanta ima paykunata tantaykamusaj, maykunamanchá paykunata ch'eqeracherqani, chaykunamanta. Paykunata tantaykamuspataj, israelitasman jallp'asninkuta kutichipusaj. 18Paykuna llajtankuman kutimpuspa, chinkachenqanku kay jallp'api millay ruwaykunata, lanti yupaychaykunata ima. 19Noqaqa paykunamanta chay rumi sonqo kayninkuta orqhosaj; mosoj espirituta, mosoj sonqotawan paykunaman qosaj. 20Chantá paykuna leyesniyman jina kawsanqanku, kamachisqasniyman jinataj purenqanku, junt'anqankutaj. Paykunaqa aylluy kanqanku, Noqataj paykunaj Diosninku kasaj. 21Chantapis pikunachus sajra imasta ruwaspallapuni kawsanqanku millay lantisninkuta yupaychaspa, chay ruwasqankumanta castigota umanku pataman urmachisaj. Noqa Tata Diosmin chaytaqa nini. 22Chantá chay querubinesqa phawarerqanku, ruedastaj paykunawan khuska pataman oqharikorqanku. Israelpa Diosnimpa jatun kaynimpa k'anchaynintaj paykunaj patankupi kasharqa. 23Chantá Diospa jatun kaynimpa k'anchaynenqa llajta chawpimanta oqharikuspa, karuman riporqa, inti llojsimuy cheqapi kaj loma patapitaj sayaykorqa. 24Chaymanta Diospa Espiritonqa oqhariwaspa, Babiloniaman kutirichiwarqa, maypichus Israelmanta preso apasqa kajkuna tiyakusharqayku, chayman. Chantá chay mosqoypi jina rikusqayqa chinkaporqa. 25Israel jallp'amanta presos apasqa karqanku, chaykunamantaj Tata Diospa tukuy rikuchiwasqanta willarqani.


text: 1Tata Diosqa Moisesman parlaspa, nerqa: 2Niy tukuynin israelitasman: Qankunaqa juchamanta t'aqasqa may santos kaychej, imaraykuchus Noqa Señorniykichej Tata Diosqa may santomin kani. 3Sapa ujpis jatumpaj qhawaychej mamaykichejta tataykichejtawan. Jinallataj waqaychaychej samarikuna p'unchayniykunata. Noqamin Señorniykichej Tata Diosqa kani. 4Ama lantismanqa kutiriychejchu, amataj dioskunata metal unuyasqamanta ruwakuychejchu. Noqamin Señorniykichej Tata Diosqa kani. 5Allinyakuy jaywanata Tata Diosman jaywaspaqa, chayta ruwaychej Diospa ñawpaqempi allimpaj qhawasqa kanaykichejpaj. 6Chay qosqaykichej uywaqa chay p'unchaypacha mikhusqa kanan tiyan, manachayrí q'ayantin. Chaymanta minchhantimpaj puchojtaqa ninawan ruphachinkichej. 7Sichus minchhantin mikhunkichej chayqa, chay jaywasqaqa ch'ichi, qhesachasqa kanqa. Diosqa chayta mana jap'ikonqachu. 8Pichus mikhojqa juchachasqa kanqa. Chayrayku wañuchisqa kanqa, mana manchachikuspa Tata Diosman jaywasqa kajta millayta ruwasqanrayku. 9Cosecha chayamojtenqa, ama tukuynintapunichu ruthunkichej; qhepaykichejpi trigo umas qhepakojkunataqa amaña chajmankichejchu. 10Uvas huertaykichejmanta ama tukuy poqoyninta pallankichejchu, nitaj pampaman urmajkunatapis oqharinkichejñachu, imaraykuchus chaykunata wajchas pallakonqanku, jinallataj forasterospis. Noqamin Señorniykichej Tata Diosqa kani. 11Ama suwaychejchu. Ama llullakuychejchu, nitaj ch'awkiyanakuychejchu. 12Amamin sutiypi juraspa llullakunkichejchu, imaraykuchus jinamanta qankunaqa sutiyta qhesachawajchej. Noqamin Tata Diosqa kani. 13Ama runa masiykichejta k'umuykachachispa llakichinkichejchu, nitaj paypata kajtapis suwankichejchu. Ama peonniykichejpa pagonta q'ayantinkama waqaychakunkichejchu. 14Ama joq'ara kajpa contranta maldecinkichejchu. Ama ni ima misk'anata ciegoj ñawpaqenman churankichejchu, manachayrí Diosniykichejta manchachikunkichej. Noqamin Tata Diosqa kani. 15Qan juez kaspaqa, cheqanta ruwanki, ama wajchaman sayakuspa, nitaj qhapajman sayakuspa. Cheqan justiciata qanqa ruwanki. 16Ama runa masiykichejman qhasi manakaj cuentosta apankichejchu. Amallataj runa masiykichejta llullakusqaykichejwan wañuchiysinkichejchu. Noqamin Tata Diosqa kani. 17Ama wawqeykichejta sonqoykichejpi chejnikunkichejchu. Runa masiykichejta k'amiychej, k'amina kajtenqa, juchallejtin ama qankunapis juchayoj kanaykichejpaj. 18Ama runa masiykichejwan vengakunkichejchu nitaj phiñapayankichejchu. Astawanqa, payta munakuychej qankuna kikiykichejta jina. Noqamin Tata Diosqa kani. 19Kamachisqasniyta kasukunkichej. Uywasniykichejta ama waj laya uywastawan tinkuchinkichejchu. Amallataj jallp'asniykichejpi chajrusqa mujusta tarpunkichejchu. Tukuy laya q'aytusmanta ruwasqa p'achasta ama churakunkichejchu. 20Ichapis pipis uj kamachi warmiwan puñuykakapunman, chaytaj waj qhariwan parlapayasqaña kashajtin. Sichus chay warmi manaraj rantisqa, nitaj kacharisqaraj karqa chayqa, iskayninku jasut'isqa kananku tiyan, chaywampis mana wañunankukamachu, imaraykuchus chay warmeqa manaraj kacharipusqachu karqa. 21Chay runaqa Tata Diosman jaywanan tiyan uj corderota yachashaspa juchallisqanrayku, chaytataj apanan tiyan Dioswan Tinkukuna Toldo punku yaykuyman. 22Sacerdoteqa chay corderota Tata Diosman jaywajtin, chay runaj juchasnin pampachasqa kanqa. 23Canaán jallp'aman yaykuspaqa, tukuy laya poqoj sach'asta churankichej. Chantá poqoykunanta ama p'itinkichejchu, nitaj mikhunkichejchu kinsa wata junt'ata. 24Tawa watamantataj tukuy poqoynin Tata Diospaj t'aqasqa kanqa, agradecekunapaj jaywana jina. 25Phishqa watamantataj mikhunkichej chay poqoykunata. Ajinamanta chay sach'asqa aswan sumajta poqopusonqachej. Noqamin kani Señorniykichej Tata Diosqa. 26Ama ni ima aychata yawarnintinta mikhunkichejchu. Ama adivino kayta yachaykuychejchu, nitaj qhepaman imaschus kanantapis yachayta munaychejchu. 27Chujchasniykichejtaqa ama muyullataqa k'utukunkichejchu, nitaj sunkhasniykichejpa puntasnintapis. 28Ama wañusqaraykoqa cuerpoykichejta imawampis q'allurakunkichejchu, nitaj ima señalestapis cuerpoykichejpi ruwakunkichejchu. Noqamin Tata Diosqa kani. 29Ama ususiykichejta millay kawsayman tanqaykuychejchu, nitaj khuchi warmiman tukojtapis qhawallankichejchu, llajtaykichejman chay millay kawsay ama junt'aykunampaj. 30Samarikuna p'unchayniykunata waqaychaychej. Tiyakunay cheqatapis manchachikuywan qhawaychej. Noqamin Tata Diosqa kani. 31Ama aysirisman qayllaychejchu, nitaj layqasmampis. Ama chaykunaman tapukuspa ch'ichichakuychejchu. Noqa Señorniykichej Tata Diosqa kani. 32Machu runastaqa sayarikuspa napaykuychej, jinallataj jatumpaj qhawaychej. Diosniykichejtapis manchachikuychej. Noqamin Tata Diosqa kani. 33Qankuna ukhupi tiyakoj forasterosta ama llakichispa k'umuykachachinkichejchu. 34Paykunata qankuna kikiykichejta jina qhawaychej; paykunata munakuychej qankunata jinallataj, imaraykuchus qankunapis forasteros jinallataj Egipto jallp'api tiyakorqankichej. Noqamin Señorniykichej Tata Diosqa kani. 35Maychus kajta ruwankichej, imallatapis midishaspa, pesashaspa, waj imasta vendeshaspapis. 36Qankunaqa cheqan balanzasniyoj kankichej, jinallataj cheqan pesasniyoj, cheqan chimpusniyoj ima. Noqamin Señorniykichej Tata Diosqa kani, pichus qankunataqa Egiptomanta orqhomorqaykichej, chay. 37Ajinaqa, tukuy kamachisqasniyta, imastachus nisqasniyta allinta ruwaspa cheqanta junt'aychej. Noqamin Tata Diosqa kani.


text: 1Jesús uj kuti Genesaret Qocha kantupi kashajtin, maytapuni runas Payman k'iskikamorqanku Diospa Simi Nisqanta uyarinankupaj. 2Chaypi rikorqa iskay botesta, challwiristaj botesninkumanta llojsispa, challwa jap'ina ch'ipasta t'ajsasharqanku. 3Jesusqa Simonpa botenman yaykuspa, mañarqa boteta ithirichinanta aswan qocha ukhunejman; chay botepi tiyaykukuspataj, chaymanta yachacherqa chay ashkha runasman. 4Chantá parlayta tukuspa, Simonta nerqa: Boteykita purichiy aswan ukhunejman, chantá yakuman wijch'uykuychej ch'ipasniykichejta challwasta jap'inaykichejpaj, nispa. 5Simontajrí kuticherqa: Yachachej Señor, tukuy tutantin trabajayku, nitaj uj challwallatapis jap'iykuchu; chaywampis, nisqaykiman jina ch'ipata ujtawan wijch'uykusaj, nispa. 6Ajinata ruwaspa, may chhika challwasta jap'erqanku, ch'ipasninkupis llik'ikunayasharqaña. 7Waj botepi challwiri masisninkutataj wajyarqanku, jamuspa yanapanankupaj. Jamojtinkutaj, iskaynin botesman junt'acherqanku, chay jawataj botesqa chinkaykoj jinaña kasharqanku. 8Chayta rikuytawan, Simón Pedroqa qonqoriykukuspa, Jesusman nerqa: Señor, ithirikuy noqamanta, imaraykuchus juchasapa runa kani, nispa. 9Ashkha challwasta jap'isqankurayku, Pedroqa mayta t'ukorqa, jinallataj paywan kajkunapis. 10Kikillantataj Zebedeoj churisnin Santiagowan, Juanwan t'ukorqanku; paykunaqa Pedroj challwiri masisnin karqanku. Jesustajrí Simonman nerqa: Ama mancharikuychu; kunanmantaqa runastañataj challwata jina jap'inki, nispa. 11Chantá paykunaqa botesta qocha kantuman aysaytawan, tukuy imata saqerparispa, Jesuswan rerqanku. 12Uj llajtapi Jesús kashajtin, chaypi uj runa leprawan onqosqa kasharqa; paytaj Jesusta rikuytawan, pampakama k'umuykuspa, mañakorqa: Señor, munankichus chayqa, atinki onqoyniymanta llimphuchawayta, nispa. 13Jesustaj makinwan llankharispa, nerqa: Arí, munani; llimphuchasqa kay, nispa. Chayta Jesús nejtinkamataj, onqosqa runaqa lepranmanta sanoyaporqa. 14Chantá Jesús nerqa: Ama ni piman kayta willankichu; sacerdotellaman qhawachikoj rispa, llimphuchasqa kasqaykimanta jaywanata qoy, Moisespa kamachisqanman jina, chaywan onqoyniykimanta llimphuchasqa kasqayki yachakunampaj, nispa. 15Jesusmanta willaykunaqa astawan astawan uyarikorqa, may ashkha runastaj jamorqanku Payta uyarej, onqoyninkumanta sanoyachisqa kanankupaj ima. 16Jesustajrí ch'innejman rej Diosmanta mañakoj. 17Uj kuti Jesús yachachishajtin, wakin fariseos, leymanta yachachejkunawan chaypi tiyasharqanku. Paykunaqa jamusqanku tukuynin Galilea ranchosmanta, Judeamanta, Jerusalenmanta ima. Señorpa atiynintaj Jesuswan karqa onqosqasta sanoyachinampaj. 18Chaypacha wakin runas phullupi wantumorqanku uj suchu runata. Chay runatataj wasi ukhuman apaykuyta munarqanku Jesuspa ñawpaqenman. 19Mana ni maynejta yaykuyta aterqankuchu, ashkha runas k'iskikamusqankurayku. Chayrayku wicharerqanku wasi pataman, wasi qhatata uj chhikanta oqharispataj, chaynejta chawpiman phullupi chay suchuta urayk'ucherqanku Jesuspa ñawpaqenman. 20Creesqankuta rikuspa, Jesusqa onqosqaman nerqa: Runa, juchasniykeqa pampachasqaña kanku, nispa. 21Chantá leymanta yachachejkuna, fariseoswan paykuna ukhupi unanchaspa, nisharqanku: Pitaj kay runa Diospa contranta rimanampajri? Manachu Dioslla juchastaqa pampachayta atin? nispa. 22Yuyasqankuta yachaspa, Jesús kuticherqa: Imaraykutaj chay jinata yuyashankichejri? 23Imataj aswan atikojlla kanman suchu runaman ninaypaj: Juchasniyki pampachasqaña, nispa ninaychu, chayrí: Sayarikuspa, ripuy, nispa ninaychu? 24Kunan rikuchisqaykichej Runaj Churin atiyniyoj kasqanta kay pachapi juchasta pampachanampaj. Chantá suchu runaman nerqa: Qanta niyki: Sayarikuy; phulluykita oqharispa, ripuy wasiykiman, nispa. 25Chay ratopacha chay runaqa paykunaj rikunankuta sayarispa, phullunta oqhariytawan, wasinman riporqa Diosta jatunchaspa. 26Tukuyninkutaj t'ukuspa, Diosta jatuncharqanku, mancharisqastaj nerqanku: Mana jayk'aj rikusqanchejta kunan rikunchej, nispa. 27Chaymanta llojsiytawan, Jesús rikorqa uj impuesto cobraj runata, Leví sutiyojta. Impuestota cobranan chaypi tiyashajtintaj, Jesusqa nerqa: Qhepayta jamuy, nispa. 28Chantá Leví sayariytawan, tukuy imanta saqerpayaspa, Jesuspa qhepanta rerqa. 29Chantá Leví wasimpi wakicherqa jatun mikhuyta Jesuspaj; impuestota ashkha cobrajkunataj, wajkunawan khuska mikhoj tiyaykorqanku. 30Chayta rikuspa, fariseosqa, leymanta yachachejkunawan thutorqanku Jesuspa yachachisqasnimpaj, nerqankutaj: Imaraykutaj mikhunkichej, ujyankichejtaj impuestota cobrajkunawan, juchasapaswan imari? nispa. 31Jesustajrí kuticherqa: Sano kajkunaqa jampejta mana wajyanankuchu tiyan, manachayqa onqosqaslla. 32Mana cheqan runastachu wajyaj jamuni, manachayqa juchasapasta wajyani Diosman kutirikunankupaj. 33Chaypacha Jesusta nerqanku: Juanpa yachachisqasnin, fariseospatapis ashkha kutita ayunota ruwanku, Diosmantataj mañakunku. Qampa yachachisqasniykirí mikhunku, ujyankutaj, nispa. 34Jesustaj kuticherqa: Qankunarí atiwajchejchu casamientoman wajyasqa kajkunata ayunachiyta, casarakoj paykunawan kashajtin? 35Chayamonqa uj p'unchay, maypachachus casarakoj qhechusqa kanqa; chaypachamá ayunota ruwanqanku, nispa. 36Nillarqataj kay rijch'anachinata: Mana pipis mosoj trapotaqa mawk'a p'achaman t'irinmanchu, imaraykuchus mosoj kajqa q'entiykuspa mawk'ata llik'inman, manataj allinchu rikukun mawk'api mosojqa. 37Manataj pipis mosoj vinota mawk'a qara botasman jich'anchu, imaraykuchus mosoj vinoqa botasta phatachenqa, vinotaj jich'akonqa, iskayninkutaj usonqanku. 38Chayrayku mosoj vinotaqa jich'anku mosoj qara botasman; chay jinapeqa ni mayqen usonqachu. 39Mana pipis unayniyoj vinota ujyajqa munanmanchu mosoj vinotaqa: Unayniyojpuni aswan sumaj, nispa.


text: 1Chaykuna qhepatataq Joseman willarqanku: –Taytaykin onqoshan, nispa. Hinan payqa iskaynin churinkunata pusarikurqan, Manasestawan Efraintawan. 2Jacobmantaq willarqanku: –José churiykin hamushasunki, nispa. Hinan Israelqa kallpachakuspa puñuna patapi tiyarirqan, 3hinaspan Joseta nirqan: –Tukuy-atiyniyoq Diosmi Luz nisqa llaqtapi rikhuriwarqan Canaán suyupi, hinaspa saminchawarqan: 4Ñoqan anchata askhayachisqayki, askha llaqtakunatan qanmanta paqarichisaq, qhepa mirayniykimantaq kay hallp'ata wiñay herenciapaq qosaq, nispa. 5Kunan iskaynin churiyki Efrainwan Manaseswan, manaraq qanman hamushaqtiy Egipto suyupi nacepurqasunki, chaykunaqa ñoqaqmi. Imaynan Rubenpas Simeonpas, ahinan ñoqaq kanku. 6Paykuna qhepata churiyasqaykin ichaqa qanpa kanqa, wawqenkunawanñan chaykunaqa herenciayoq kanqaku. 7Padan-arammanta hamushaqtiymi mamayki Raquel wañuykuwarqan Canaán suyupi, Efrataman chayanapaq kuskan legua hinaraq kashaqtin, chay Efrata ñanpin p'amparqani, nispa. (Chaymi Belén llaqta). 8Chayllamanmi Israelqa Josepa wawankunata rikurqan, hinaspan nirqan: –¿Pikunataq kaykunari? nispa. 9Josetaq taytanman kutichirqan: –Kayqa Diospa qowasqan churiykunan, nispa. Paytaq nirqan: –Asuykachimuway paykunata saminchanaypaq, nispa. 10Israelpa ñawinqa yuyaq-kayninwan sinchi ayphañan kapurqan, manan rikuyta atirqanñachu. Taytanmanmi paykunata asuykachimurqan, chaymi paykunata much'aykurqan, hinaspan oqllaykurqan. 11Chaymantataq Israelqa Joseta nirqan: –Manan ñoqaqa yuyarqaniñachu uyaykita rikuyta, kayqa Diosmi rikuchillawantaq wawaykikunatapas, nispa. 12Josetaq paykunata horqorqan taytanpa moqon chawpimanta, hinaspataq pampaman k'umuykurqan. 13Chaymantataq Joseqa iskayninkuta hap'irqan, Efrainta pañanpi Manasestataq lloq'enpi, hinaspan paykunata Israelman asuykachirqan, chaymi Efrainqa Israelpa lloq'enpi karqan Manasestaq pañanpi. 14Israeltaq makinta haywarispa cruzapunachirqan, hinaspan paña makinta sullk'a Efrainpa uman pataman churaykurqan, lloq'e makintataq phiwi Manasespa uman pataman. 15Hinaspan Joseta samincharqan: –Taytay Abrahamwan Isaacwan purisqanku qayllapi kaq Dios, kasqaymantapacha kay p'unchaykama uywaqniy Dios, 16lliw mana allinmanta qespichiwaqniy Ángel, kay waynakunata saminchachun. Paykuna hawa yuyariwachunku, paykuna hawa Abrahamtapas Isaactapas yuyarichunku, kay pachapitaq anchata askhayachunku, nispa. 17Josetaq ichaqa taytanpa paña makinta Efrainpa uman pataman churaykuqta rikuspa, mana chaywan kusisqachu karqan, chaymi taytanpa makinta hap'iykurqan Efrainpa umanmanta Manasespa umanman cambiananpaq. 18Nirqantaq: –Ama taytáy chhaynatachu ruway, kaykaqmi phiwiyqa, umanman paña makiykita churaykuy, nispa. 19Taytantaq mana munarqanchu, nirqanmi: –Chaytaqa yachanin, churíy, chaytaqa yachanin. Manasespas llaqtan kanqa, hatunyachisqataq kanqa, sullk'a wawqenmi ichaqa paymantapas aswanraq kanqa, mirayninpas askha llaqtamanmi tukunqa, nispa. 20Chay p'unchaypin paykunata samincharqan: –Sutiykichispin Israel runakunaqa saminchanqaku “Efrainta hina Manasesta hina Diosqa saminchasunki”, nispa. Ahinatan Efrainta ñawpaqman churarqan Manasestataq qhepaman. 21Hinaspanmi Israelqa Joseta nirqan: –Ñoqaqa wañukapusaqñan, Diosmi ichaqa qankunawan kashanqa, ñawpa taytaykichiskunaq hallp'anmantaq kutichipusunkichis. 22Ñoqan qanman Shehemta qoyki wawqeykikunaqmanta astawanraq, chaytan ñoqaqa Amor runakunamanta qechurqani, espadaywan wach'inaywan maqanakuspa, nispa.


text: 1Teófilo, punta kaq libroypim qellqamurqayki qallarisqanmantapuni hanaq pachaman ripukunankama Jesuspa tukuy ima rurasqanmantawan yachachisqanmanta. Manaraq ripukuchkaspam akllasqan apostolninkunata Chuya Espiritupa atiyninwan kamachirqa imam ruranankumanta. 3Jesusmi kawsarimuspan tawa chunka punchawpuni rikurirqa apostolninkunaman hinaspam Diospa munaychakusqanmanta yachachirqa. Achka-achka kutipi sutillata rikurisqanraykum apostolkuna yacharqaku cheqaptapuni Jesuspa kawsarimusqanta. 4Lliw apostolninkunawan kachkasparaqmi paykunata Jesus nirqa: —Jerusalen llaqtamantaqa amaraqyá lloqsiychikraqchu, uyariwasqaykichikman hinayá suyaychik Taytaypa promesan cumplikunanta. 5Cheqaptam Juanqa yakuwan bautizarqa, aswanqa kay-kay punchawmi Chuya Espirituwan Dios bautizasunkichik. 6Huñunasqa kachkaptinkum apostolninkuna Jesusta tapurqaku: —Señorllayku ¿kunanpunichu libranki Israel nacionta ñawpaq hina kananpaq? —nispa. 7Paymi nirqa: —Manam yachanaykichikchu imay tiempom otaq ima punchawmi kaykuna kanantaqa, Dios Taytallam chay tiempotaqa akllanman. 8Ichaqa Chuya Espiritu qamkunaman hamuptinmi atiyta chaskinkichik. Chaymi ñoqamanta willakunkichik Jerusalen llaqtapi, lliw Judea lawpi, Samaria lawpi hinaspa kay pachapa cantonkama. 9Kaykunata niruptinñataqmi apostolninkuna qawachkaptin Jesusta Dios hoqarirurqa hanaq pachaman. Puyu ukuman Jesus chinkaykuptinmi apostolninkunaqa manaña rikurqachu. 10Cieloman hoqarikusqanta qawachkaptinkuñataqmi paykunapa hichpanpi yuraq pachayoq iskay runakuna rikurirurqa, 11paykunam nirqa: —Galileamanta kaq qarikuna ¿imanasqataq cielota qawachkankichik? Jesusmi chawpikichikmanta hanaq pachaman hoqarikuchkan, waknallam qawachkaptikichik kutimunqa. 12Apostolkunam Olivos Moqomanta kutirqaku Jerusalen llaqtaman, chay moqoqa Jerusalenpa hichpallanpi kasqanraykum yaqa huk kilometro puriylla. 13Llaqtaman chayaramuspankum samasqanku wasipa altosninman seqarqaku. Paykunam karqaku: Pedro, Jacobo, Juan, Andres, Felipe, Tomas, Bartolome, Mateo, Alfeopa churin Jacobo, cananista partidomanta Simon hinaspa Jacobopa churin Judas. 14Paykunam llapanku huñunakuqku huk sonqolla Diosta mañakunankupaq. Chaypitaqmi kachkarqa Jesuspa wawqenkunapas, Jesuspa maman Mariapas chaynataq wakin warmikunapas. 15Huk punchaw yaqa pachak iskay chunkan iñiqkuna huñunasqa kachkaptinmi Pedro sayariykuspa nirqa: 16—Wawqellaykuna, Chuya Espiritu yanapaptinmi Davidqa Judasmanta qellqarqaña. Chay Judasmi soldadokunata pusaspan Jesusta presocharachirqa. 17Judaspas ñoqayku hina servikuqmi karqa. 18Mana allin rurasqanmanta qollqe chaskisqanwanmi chakrata rantirurqa. Chaypi umanpa wichiykuptinmi wiksan llikiruptin llapa chunchulninpas taqtakururqa. 19Jerusalenpi yachaq runakuna chayta yacharuspañataqmi chay chakrata suticharqaku Aceldamawan, paykunapa rimayninpiqa “Yawar Chakra” ninanmi. 20Judasmantam Salmos libropi kaynata nin: Wasinpas chunniruchunyá paypaqa. Amataqyá pipas yachachunchu chaypiqa, nispa. Chaypitaqmi nichkantaq: Oficionmanpas huk runañayá yaykuchun, nispa. 21—Kaypim ñoqanchikwan kachkan Jesucristowan puriqmasiyku. 22Paykunam Juanpa bautizay qallarisqanmantapuni ñoqaykuwan karqaku Jesus hanaq pachaman ripukunankama. Chaymi paykunamanta akllananchik huk kaqninta Jesucristopa kawsarimusqanmanta ñoqaykuwan kuska willakunanpaq. 23Pedro chaynata rimaruptinmi akllarqaku iskay runata. Hukninmi karqa Josey Barsabas, paypa huknin sutinmi karqa Justo, hukninñataqmi karqa Matias. 24Akllaruptinkum chaypi kaqkuna mañakurqaku kaynata: —Señorllayku, qamllam yachanki lliw runapa sonqonta. Reqsiykachiwaykuyá mayqanpas kay iskayninmanta akllasqaykita 25Chaynapi Judaspa truequenpi ñoqaykuwan apostol kananpaq. Judasqa apostol kayninta despreciaspanmi paypaq citasqa castigomanña ripukun. 26Suerteaptinkum Matiasman suerte tuparurqa. Chaymi chunka hukniyoq apostolkunaman yapasqa karqa.


text:
Llamk'achkaq ruraqkuna
Kay qatiqpiqa ruraqkunatam rikunki, qhipaq 30 p'unchawkunapi kay wikipi imatapas ruraq.
Kay p'anqapaq hallch'asqa musuqchasqatam rikuchkanki, 2 urakuna, 49 minutukuna-wan 26 sikundukuna pachakamam ñaqha kanman.
- Alexandru M. (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- AlimanRuna (rimanakuy | llamk'apusqakuna) (Kamachiq) [29 llamk'apusqakuna ñaqha 30 p'unchawkunapi]
- Alonso de Mendoza (rimanakuy | llamk'apusqakuna) [2 llamk'apusqakuna ñaqha 30 p'unchawkunapi]
- Bautista alfred (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Bernd Schwabe in Hannover (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Billinghurst (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- CaTi0604 (rimanakuy | llamk'apusqakuna) [33 llamk'apusqakuna ñaqha 30 p'unchawkunapi]
- Cekli829 (rimanakuy | llamk'apusqakuna) [5 llamk'apusqakuna ñaqha 30 p'unchawkunapi]
- CommonsDelinker (rimanakuy | llamk'apusqakuna) [27 llamk'apusqakuna ñaqha 30 p'unchawkunapi]
- Conquistador (rimanakuy | llamk'apusqakuna) [2 llamk'apusqakuna ñaqha 30 p'unchawkunapi]
- Couiros22 (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Cycn (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Céréales Killer (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- David Adam Kess (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Dexbot (rimanakuy | llamk'apusqakuna) [433 llamk'apusqakuna ñaqha 30 p'unchawkunapi]
- Ercé (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- GO69 (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- GVarnum-WMF (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Itsme (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Je7roi (rimanakuy | llamk'apusqakuna) [2 llamk'apusqakuna ñaqha 30 p'unchawkunapi]
- Jmvkrecords (rimanakuy | llamk'apusqakuna) [2 llamk'apusqakuna ñaqha 30 p'unchawkunapi]
- Ladsgroup (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Lewenstein (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Marcomogollon (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Marrovi (rimanakuy | llamk'apusqakuna) [5 llamk'apusqakuna ñaqha 30 p'unchawkunapi]
- Materialscientist (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- MediaWiki message delivery (rimanakuy | llamk'apusqakuna) (Rurana antacha) [5 llamk'apusqakuna ñaqha 30 p'unchawkunapi]
- Miguel Chong (rimanakuy | llamk'apusqakuna) [29 llamk'apusqakuna ñaqha 30 p'unchawkunapi]
- Moeng (rimanakuy | llamk'apusqakuna) [7 llamk'apusqakuna ñaqha 30 p'unchawkunapi]
- Nihonjoe (rimanakuy | llamk'apusqakuna) [3 llamk'apusqakuna ñaqha 30 p'unchawkunapi]
- Nonenmac (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Poco a poco (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Sir James (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- Steinsplitter (rimanakuy | llamk'apusqakuna) [5 llamk'apusqakuna ñaqha 30 p'unchawkunapi]
- Tarpuq (rimanakuy | llamk'apusqakuna) [4 llamk'apusqakuna ñaqha 30 p'unchawkunapi]
- Tounsimentounes (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- MakcиM ПiдлicHюk (rimanakuy | llamk'apusqakuna) [1 llamk'apusqa ñaqha 30 p'unchawkunapi]
- 永続繁栄 (rimanakuy | llamk'apusqakuna) [2 llamk'apusqakuna ñaqha 30 p'unchawkunapi]


text: 1Irmänucuna, Tayta Diosninchipa shungun yarpashanta willapäcur, mana alli-tupayllapachu willapashcaj. Mana yaçhaj-tucushcächu. 2Manchäga Washäcuj Jesúsllapita willapäcushcaj. Jishpichimänanchi-raycur rusçhu wañuyman çhayashanpita sumaj tantiyachishcaj. 3Ima rimapacuytapis sumaj mana camäpacushcächu. Jamcunata manchacuptï, janäcunapis sicsicyacäcuranraj. 4Rimar, mana yaçhaj-tucushcächu. Manchäga Espíritu Santu munayniyuj cashpan willapashäta shunguyquiman çhayachisha. 5Mana runapa shimintachu çhasquicushcanqui. Manchäga Washäcuj Jesúsman yupachicunayquipaj Tayta Diosninchi camacächisha. 6Mayur yaçhaj irmänucunawan parlar, yaçhaj cashäta pashtapacüna. Ichanga mana wañuj runa yarpashallantachu willapäcuycä. Auturdäcuna, yaçhajcuna yarpashan jungacajlla. 7Tayta Diosninchipa shungun yarpashanmi ichanga imaypis mana jungacangachu. Jishpichimänanchipäga cay pachata mana camallarmi, mayna yarparan . 8Auturdäcuna yaçhaj carpis, mana tantiyacuranchu. Tantiyacur, Munayniyuj Tayta Jesústa mana rusçhu wañuchinmanchu caran. 9Chayçhi Tayta Diosninchipa shiminpis nin: Manchapacamajcunapäga ñawin mana ricashantasi, rinrin mana wiyashantasi, shungunman mana çhayashantasi llapallantam camacächishcä. 10Camapämashanchita Espíritu Santuwan Tayta Diosninchi tantiyachimanchi. Espíritu Santu llap-llapanta musyan. Tayta Diosninchipa shungun yarpashantapis llapanta musyan. 11Sumaj tantiyacushun. Runacuna jucpa shungun imata yarpashantapis mana musyanchu. Quiquinmi ichanga imata yarpashantapis musyan. Tayta Diosninchipis quiquillan imata yarpashantapis musyan. 12Nuwanchi mana quiquillanchipitachu cawanchi. Manchäga Tayta Diosninchiman yupachicuptinchi, shungun yarpashantapis, llaquipämashpanchi tucuy-jinanpa yanapämashanchitapis Espíritu Santuwanmi tantiyachimanchi. Payman mana yupachicujcunam ichanga quiquillanpita imatapis tantiyayta mana atipanchu. 13Nuwacuna Espíritu Santu tantiyachimashallanta willapäcü. Mana shungü yarpashantachu rimä. Chaymi Espíritu Santupa maquinçhu cawaptinchiraj Tayta Diosninchipa shungun yarpashantapis, imata camapämashanchitapis tantiyacunchi. 14Pipis Tayta Diosninchiman mana yupachicur, shungun yarpashantapis mana tantiyanchu. Mana tantiyashpan pampaman çhurar: Upa yarpay nin. Shungun yarpashanta Espíritu Santuwanraj Tayta Diosninchi tantiyachicun. 15Chaymi maquinçhu cawajcunalla Tayta Diosninchipa shungun yarpashanta tantiyan. Upa yarpay nijcuna imata rimashantapis mana musyanchu. 16Tayta Diosninchipa shiminpis nin: Tayta Diosninchipa shungun yarpashanta, ¿piraj musyanman? ¿Piraj payta tantiyachinman? Nuwanchim ichanga Washäcuj Jesúspa shungun yarpashanta musyapanchi Espíritu Santu musyachimaptinchi.


text: 1Lapantapis camag Tayta Dios acrashgan cürami Melquisedecga cargan. Saynöpis payga Salem marcacho reymi cargan. Melquisedec ninanga caycan “Ali mandag” ninanmi. Salem marcaga “Ali täcuy marca” ninanmi. Saymi Melquisedecga maypis täcuy munay marcapa mandagnin cargan. Melquisedecpitaga manami pipis musyansu maygan casta cashganta ni maman ni taytan pï cashgantapis. Saynöpis manami pipis musyansu imay yurishganta ni wanushgantapis. Saymi Diospa surin Jesucristuno imayyagpis cüra cashganta yarpaycansi. Guërracho mandagcunata vincishganpita Abraham cutiycämuptinmi Melquisedec taripar payta chasquicorgan. Nircurnami Tayta Diosta manacorgan Abrahamta yanapänanpä. Abrahamnami guërracho vincir lapan shuntamushgancunapita diezmuta Melquisedecta entregaycorgan. 4Sayno entregaptinmi tantyacunsi Abrahampita más munayyog Melquisedec cashganta. 5Moisés guelgashgan leycunacho nican Leví casta cüracuna Israel mayincunapita diezmuta chasquiyänanpä cayashgantami. 6Leví casta mana caycarpis mandag rey Melquisedec cüra cashpan munayyogmi cargan Abraham entregashgan diezmuta chasquinanpä. Diezmuta chasquircurmi Melquisedecga Abrahamta bendicionta gorgan. Sayno captinmi tantyansi Melquisedecga Abrahampita más munayyog cashganta. Sayno más munayyog caycan Tayta Diosninsi promitishganta Abraham chasquish captinpis. 8Tayta Diospa palabranchöga manami imaypis ninsu Melquisedec wanushganta. Leví casta cüracuna wanuyashgantami isanga nican. Sayno captinmi tantyansi Melquisedec Leví casta cüracunapita más munayyog cashganta. 9Abrahampa wilcancuna mirayashgancunapitami Leví casta cüracuna caycäyan. Sayno captinmi Melquisedecta Abraham diezmuta entregaptin Leví casta cüracuna manarä yurirpis diezmuta entregagno cayashga. Saynöpapis tantyansi Leví casta cüracunapita y Abrahampitapis Melquisedec más munayyog cashganta. 11Saynöpis Leví casta cüracuna altarcho rupasiyashgalanwan runacuna perdonash cayaptenga ¿imapänatä Jesucristo shamorgan? Payga Melquisedecnöpis manami Leví casta cürasu caycan. 12Musyashgansinöpis Jesucristoga Judá castapitami yurish. Say castapita cüra cananpä cagtaga Moisés manami imatapis rimacushgasu. Sayno captinpis cüransi cananpä Jesucristutami Tayta Diosninsi churash. Judá castapitana cüra cananpä trucasirmi Moisés guelgashgan leycunatapis trucasish. 15Moisés guelgashgan leycunata trucasishganta musyansi Melquisedec cüra cashganno Jesucristupis cüra cananpä Tayta Dios churash captinmi. 16Leví castapita mandag cüra cananpä Tayta Dios nish captinpis Jesucristoga manami Leví castasu cargan. Paytaga mandag cüra cananpä Tayta Diosninsi churash imayyagpis cawag cashganpitami. 17Jesucristo cüra cananpämi cay pasacho manarä yuriptinpis Tayta Diospa palabrancho cayno guelgaraycan: “Gamga imayyagpis Melquisedecnömi cüra canquipä.” 18Say nishgannölami Jesucristuta cüra cananpä Tayta Diosninsi churar Moisés guelgashgan leycunatapis trucasish. Leycuna niyashganno Leví casta cüracuna cumpliyaptinpis runacuna manami Tayta Dios munashganno cawayta camäpacuyashgasu. Saymi Jesucristutana Tayta Diosninsi churash cüransi cananpä. Paymi isanga lapan jusansicunata perdonamashpansi Tayta Dios munashganno cawanansipä yanapaycämansi. Pay cüransi captinmi Tayta Diosta manacushpansi paypa naupancho caycagnöna caycansi. 20Jesucristo cüra cananpä Tayta Diosninsi churarmi promitergan imayyagpis cüra cananpä. Manami maygan cüratapis cüra cananpä churar sayno promitergansu. 21Jesucristutami isanga sayno promitir nergan: “Tayta Diosninsimi gamta promitishorgayqui: ‘Gamga imayyagpis Melquisedecnömi cüra canquipä.’ Say promitishushgayquitaga Tayta Dios cumplengami.” 22Jesucristo cüransi cananpä churash captinmi payga garantiansi caycan Tayta Diosninsi perdonamänansipä. Tayta Diosninsi sayno perdonamänansipämi mushog conträtuta rurash. Mushog conträtoga más alimi caycan Israel runacunawan punta cag rurashgan conträtupitapis. 23Punta cag conträtuchöga mandag cüra wanuptin juc cüratanami churayag trucan cananpä. 24Jesucristumi isanga mana ushacag car imayyagpis mandag cüransi caycan. Paytaga manami imaypis trucasengasu. 25Mandag cüra carmi payta chasquicogcunapäga Tayta Diosninsita imaypis Jesucristo manacuycan. Paycunatami salvan Tayta Diospa naupancho imayyagpis cawayänanpä. 26Jesucristoga manami cay pasacho mandag cüranösu caycan. Payga jusalicur cawag runacunawan purirpis manami imaypis jusalicushgasu. Saynöpis cananga lapanpä munayyog carmi Tayta Diospa derëcha cag naupancho caycan. Cay pasacho mandag cüraga waran waran uywacunata pishtarcur altarcho rupasiyan quiquincunapa y waquin runacunapa jusancuna perdonash cayänanpämi. Jesucristumi isanga juc cutila cruzcho wanushga nogansi-raycu. Saynöpami imayyagpis payman yäracogcunapa jusancunata Tayta Diosninsi perdonan salvash cayänanpä. 28Leví casta mandag cüracunaga jusayog runalami caycäyan. Tayta Diospa surin Jesucristumi isanga jusaynag caycan. Saymi paytaga Tayta Dios churash imayyagpis mandag cüransi cananpä.


text: 1Chihuasha Pablo Silashuan risha cuti Derbe, Listra nishca llactagunama pactanaura. Chibimi pactasha Timoteo nishca quiric runata tupanaura. Paihua mamaga Jesusta quiric israel huarmi mara, randi paihua yayaga mana-israel griego runa mara. 2Chasna acpi Listra Iconio llactai auc quiriccuna cai Timoteoga ali causac runa man nisha rimanaura. 3Chasna acpi Pablo munarami Timoteota paihuan pariu cumpañasha purichun nisha. Chasna agllaita chi llactai tucui israelguna yachanaura Timoteoba yaya griego runa acta. Chiraicu Timoteoga israel runacuinta tucuchun nisha Moises mandashcacuinta Pablo Timoteota ullucarapundata pitira. Chasnami pitira israelguna ama piñanauchun nisha. 4Chasna rashcahuasha risha Pablo Silasndi Timoteondi tucui paiguna pasiashca llactagunai Jesusta quiriccunama camachinaura. Jesus japishca runaguna quiric rucugunandi Jerusalenbi alichishca shimita rimanaura chasna rasha causaichi nisha. 5Pabloguna chasna rimaupi tucui quiriccuna mas sinzhiyanaura. Chasna tucusha caran punzha quirisha mas mas yaparinaura. 6Chihuasha Pabloguna Asia nishca provinciama Jesusmanda camachingahua risha nicpi Diospa Samai randi mana munarachu. Chasna mana munacpi Frigia, Galacia nishca provinciagunama rinaura. 7Chima risha Misia nishca llacta mayanbi pactagrishcai munanaura Bitinia nishca provinciata puringahua randi chima rinatahuas Jesuspa Samai lugarta mana curachu. 8Chasna acpi Misiaibi mana shayarisha Troas llactama cuscata rinaura. 9Ñáa Troaspi tiyaushcai shuc tuta puñusha Pablo muscura shuc Macedonia nishca llactamanda runata ricusha. Chi runa Pablo mayanbi shayarisha yapa rugara, Cai Macedonia provinciama shamupai ñucanchita yanapangahua nisha rimara. 10Pablo chasna muscushcamanda sirtuta yachashcanchi Yaya Dios ñucanchita cayara Macedoniaibi Jesusmanda camachigrichun nisha. Chasna acpi uctalla alichiriranchi Macedoniama ringahua. (Ñáucaga Lucas nishca caita quillcac asha Pablohuan rirani). 11Chasna alichirisha Troas llactamanda shuc barcoi yaicusha mana maibihuas llutarisha cuscata Samotracia nishca islaibi riranchi. Cayandi punzha Neápolis llactaibi pactasha llutariranchi. 12Chibi barcomanda llucshisha Filipos nishca llactama chaquihuan riranchi. Chi Filipos llactaga romano sundaluguna mandaushca llacta mara, chasna asha tucui provincia Macedonia llactagunamanda Filipos mas yali jatun llacta mara. Chi llactaibi unainayata tiyaranchi. 13Israelguna samana punzhai chi llactamanda llucshisha pagllama risha yacu patama riranchi. Israel runaguna tandariushcai Dioshuan cuintangahua nisha yuyarisha riranchi. Chibi tiyarisha chi tandaric huarmigunata Jesusmanda rimaranchi. 14Chi uyauc huarmigunamanda shucca Tiatira nishca llactamanda Lidia nishca huarmi ara. Paiga sanicuintahuan tinishca balic llachapata randichic mara. Paiga Diosta yapa yuyaric mara. Chi uraspi Dios paita mas yuyaita cura Pablo camachishcata alita yachangahua. 15Chasna acpi chi huarmi paihua huasibi tiyaccunandi Jesusta quirisha bautisarinaura. Chihuasha chi bautisaric ñucanchita rimanaura, Canguna ñuca sirtu Jesusta quirishcata ricushaga jacuichi ñuca huasima tiyangahua. Chasna rimacpi riranchi. 16Shuc punzha Dioshuan cuintangahua riushcaibi shuc amu tarabachiushca sultira huarmi shamuuta tuparanchi. Chi huarmi supai ushaihuan ima tucungaraushcatas musiac ashcara. Chasna ashami paihua amuta ashca cullquita ganachisha causac ashcara. 17Chi huarmimi Pablota ñucanchitahuas sinzhita caparisha apanacura casna nisha, Cai runagunaga jatun ushac Diospa runaguna manaun, chasnallata cangunata Diospa quishpina shimita yachachishami puriunguna, nishami apanacusha sinzhita caparisha purira. 18Chi huarmi caran punzha chasna caparisha apanacuriaupimi Pablo piñarisha huashama bulltiarisha ricushami supaita rimara, Jesucristo shutihuan canda mandani cai huarmimanda llucshisha ri. Chasna rimashca ratullai supai chi huarmimanda llucshisha rira. 19Chasna tucucpi chi huarmihua amuguna ganachiuc supaita Pablo llucshichishcamanda Pablota Silastas piñasha caudsayachingahua japinaura, llacta amuguna tiyashcama pushanaura. 20Romano amuguna ñaupacpi apasha chigunata rimanaura, Cai runagunaga israel runaguna manaun. Caigunami ñucanchi intiru llactata huaglichisha puriuunguna. 21Chasnallata shuc tunu yuyaigunata yachachiunguna. Ñáucanchi romano runaguna ashcamandami mana ushanchichu paiguna yachachishcata catinataga. 22Chasna nicpi tucui chi llactai tiyac runaguna chi amugunahuan tucunaura. Chasna ninaupi romano amugunaga mandanaura Pablota Silastas llatanachisha caspihuan libachinauchun nisha. 23Sinzhita libachishcahuasha carcelbi satigrinaura, chihuasha chi carcelta cuirac sundaluta rimanaura alita cuirangui ama llucshinauchun nisha. 24Chasna mandacpi chi cuirac sundaluga Pablogunata carcelba mas puchucai cuartoibi yaicuchisha tapara. Chibi paiguna chaquigunata taula juctu ucui satisha llavisha saquira. 25Chasna taula juctu ucui satisha saquicpihuas Pablo Silasndi chaupi tuta Dioshuan cuintasha alabasha cantaunaurami. Chi ñaupa tapashca tiyac runagunahuas Pablogunata uyasha tiyanaura. 26Chasna aushcai cungaimanda allpa sinzhita cuyurira. Chi carcel istandigunahuas cuyurinaura, pungugunahuas huin pascarinaura. Chasnallata tucui caudsayachishcagunata huatashca cadenagunahuas pitirinaura. 27Chasna tucucpi chi carcelta cuirauc sundalu niccharisha, tucui punguguna pascarishcata ricusha yuyarira chi caudsayachishca runagunaga huin rishca manaunga. Chasna yuyarisha paihua cuchilluta llucshichisha paillata huañurinata munara. 28Pai rangarauta yachasha Pablo sinzhita caparira, Ama huañuringuichu, huinmi caibi aunchi. 29Chi caparishcata uyasha chi cuirauc sundalu bilata apamui nisha mandara paita cuiracta. Bilata japichishcahuasha Pablogunahuagma callpasha chucchurisha paiguna chaqui mayanbi cungurira. 30Chihuasha Pablogunata canzhama llucshichisha tapura, Imasna rashata juchamanda quishpisha. 31Tapucpi Pabloguna rimanaura, Señor Jesucristota quiri. Quirisha can quishpishca tucunguimi, chasnallata camba huasibi aucunandi nira. 32Chihuasha Señor Jesus quishpichic man nisha tucui paihua huasibi aucunatas Diospa shimita cuintanaura. 33Chi carcelta cuirac runaga chi tutallata Pablogunata libachishcamanda rahuai llucshishcata maillara. Chihuasha chi runa tucui paihua huasibi aucunandi bautisarinaura. 34Bautisarishcahuasha chi sundalu Pablogunata paihua huasima apasha ali micunata carara. Diosta quirishcamanda paiga tucui paihua huasibi aucunandi yapa cushi anaura. 35Ñáa punzhayacpi chi llacta amuguna shuc shimita sundalugunahuan cachanaura carcelta cuiraugma rimagri nisha chi caina tapashca runagunata pascasha cachachun nisha. 36Chi mandashcata uyasha chi carcelta cuirauc sundaluga Pablota nira, Amugunaga cangunata llucshichina nishcami shimita cachashca. Cunanga cungailla llucshisha richi nira. 37Astahuanbas Pabloga chi shamuc sundalugunata rimara, Ñáucanchiga romano llacta runa manchi, chasna agllaita tucuiguna ñaupacpi ñucanchita libachinaurami mana tapushallata. Chasnallata ñucanchita carcel ucuibi tapanaurami. Cunanga pacallachu cachanata munanaun. Chasna rashaga mana alitachu ranaun. Chi amugunallata shamunauchun ñucanchita cachangahua nira. 38Pablo chasna nicpi chi sundalugunata mandaccunahuagma bulltiasha Pablo rimashcata cuintanaura. Pabloguna ñucanchi romano llacta runa manchi nishcata uyasha amuguna yapa manzharinaura. 39Chasna asha chi amuguna Pablogunahuagma shamusha carcelmanda llucshichisha perdunahuanguichi nisha tapunaura, cai llactamanda cunanga richilla nisha rimanaura. 40Ñáa carcelmanda llucshisha Pablo Silasndi Lidia huasima risha tucui quiric runagunata tupasha paigunata sinzhiyachishcahuasha dispirisha rinaura.


text: 1Chihuasha chimanda llucshisha riushcai Jesus ricura shuc puyuñahui pagaric runata. 2Paihua runaguna Jesusta tapunaura, Imahuata cai runaga puyuñahui pagarira señor, pihua juchamandata. Paihua yayaguna juchata rashcamandachu chasna saquirira, mana ashaga paihua quiquin juchamandachu chasna pagarira. 3Chasna nisha tapucpi Jesus paigunata cutipara, Cai runas ni paihua yayagunas mana juchata rashcamandachu casna tucura, randi Yaya Dios paihua ushaita cai runaibi ricuchingahuami casna tucura. 4Chasna acpiga chara punzha agllaitami tucui ñucata cachamuc Yaya ranagunatami rana anchi. Ñáa tuta shamuunmi mana pihuas tarabaibacchu tucunga. 5Ñáuca chara cai pachai aushcaiga runagunata punzhayachic bilacuinta mani. 6Jesus casna rimashcahuasha tiucasha, allpata turuyachisha llutara chi puyuñahui runahua ñahuibi. 7Chasna llutashcahuasha chi runata nira, Risha maillarigri Siloe nishca yacu pugruibi nira. (“Siloe” nishaga paiguna shimibi Dios Cachamushca nin). Chi runa risha maillarishcahuasha ña ricuc tucusha cutillata shamura. 8Ñáa paihua huasi mayanbi causac runaguna, chasnallata cullquita pai tapusha puric acta ricuc runagunas paigunapura cuintanacuunaura, Caiga manachu an chi cullquita tapusha tiyac runaga nisha. 9Shuccuna ninaura, Indá chi runallatami an. Randi shuccunaga ninaura, Mana, chi runashinallata ricuric ashallata mana paichan. Randi chi janbiric runaga nira, Indá ñucallata mani. 10Chasna pai amullata nicpi tapunaura, Imasata cunanga ña ricuc angui. 11Chi runa casna cuintara, Chi Jesus nishca runami ansa turuta rasha ñuca ñahuibi llutashami nihuara Siloe nishca yacu pugruma risha maillarigri. Ñáuca risha maillarishcai ña ricuc tucurani. 12Chasna cuintacpimi tapunaura, Cunanga maibitaun chi runaga. Pairandi, Mana yachanichu nira. 13Jesus chi puyuñahui runata turuhuan llutasha pai janbishca punzhaga israel samana punzha mara. Chiraicumi chi runagunaga chi janbiric runataga fariseogunahua ñaupacpi apanaura. 15Fariseoguna paita tapunaura, Imasata cunanga ña ricunata ushangui. Chi janbiric runa cutipara, Paimi turuta ñuca ñahuibi llutahuara, chihuasha ñuca ñahuita maillarirani, ña cunanga ricuni. 16Maican fariseoguna ninaura, Caita rac runaga samana punzhata mana balichisha tarabashcamandami mana Diosmanda runachan. Randi shuccunaga ninaura, Pai juchayuc runa ashaga imasata casna Diospa ushaihuan ranataga ushanga. Chasna nishami paigunapurallata ishcai yuyaita surcunaura. 17Cutillata tapunaura chi puyuñahui janbiric runata, Canda casna janbic runamanda canga imasata ningui. Pai randi cutipara, Dios rimashcata pasachic runa man ninimi. 18Israel amugunaga chi runa ñaupa puyuñahui ac cunan ña janbirisha ali ñahuiyuc ashcataga mana quirinata munanaurachu. Chiraicumi paihua yayagunata cayachisha 19paigunata tapunaura, Caiga canguna churichan, sirtuchu puyuñahui pagaric ara, chasna ashaga imasata cunanga ña ricunata ushan. 20Chi janbiricpa runahua yayaguna cutipanaura, Sirtu yachanchimi cai ñucanchi churi puyuñahui pagaric ara. 21Randi mana yachanchichu imasata cunanga ricuc tucushcata, pi paita janbishcatahuas mana yachanchichu. Paillatata tapuichi ña rucu man, paillatami imasna actahuas cuintanga. 22Chi janbiric runahua yayagunaga manzharishallami chasna ninaura. Israel amugunaga paigunapuralla yuyarishca anaura casna nisha, maican runatas Jesusca Dios cachashca Cristo nishca quishpichic man nisha rimac runataga ñucanchi tandarina huasimanda llucshichisha cachangahua nisha yuyarinaura. 23Chasna manzharishcamandami paihua yayaguna ninaura paillatata tapuichi ña rucu man nishaga. 24Fariseoguna chi runata cutillata cayasha ninaura, Cunanga Diospa ñaupacpi sirtuta ñucanchita cuintai. Ñáucanchiga yachanchimi chi runa juchayuc runa ashcataga. Imata ningui can. 25Rimacpi chi janbiric runa cutipara, Chi runataga mana yachanichu pai juchayuc actas, mana juchayuc actas. Ñáuca yachanimi ñaupaga puyuñahui ashcata cunanga ricuc ani. 26Cutillata tapunaura, Imatata raitucurangui, imasata rara camba ñahuita janbingahuaca. 27Chi runa cutipasha nira, Ñáa cangunata ñaupata rimaranimi randi mana uyahuaranguichichu, imahuata cuti cuti rimanataga munanguichi. Cangunahuaschu paita catishun ninguichi. 28Casna chi runa nicpi fariseoguna piñasha camisha ninaura, Canga chi runatami catic angui, randi ñucanchiga Moises mandashcagunatami caticcuna anchi. 29Dios Moisesta rimashcataga yachanchimi, randi chi runa maimanda pai shamushcatahuas mana yachanchichu. 30Chi janbiric runa cutipara, Sirtupacha caiga manzhanayacta man, canguna pai maimanda shamucta mana yachagllaita randi ñucataga janbisha ricucta rahuashca. 31Sirtutami yachanchi Diosca juchayuc runagunataga mana uyacchan, randi paita alabasha pai munashcata raccunallatami uyan. 32Mana ima uraspas uyashcanchichu maicanbas shuc puyuñahui pagaric runata janbishcataga. 33Cai runa mana Diosmanda shamushca ashaga mana imatahuas ranata ushanmachara nisha chi janbiric runa nira. 34Chi fariseoguna randi ninaura, Can juchasapa runa pagaric ashallatachu ñucanchitaga yachachinata munanguiya. Chasna nishcahuasha chi israel tandarina huasimanda chi runata llucshichisha callpachinaura. 35Chi janbiric runata fariseoguna callpachishcata Jesus yachasha, paita tupagrishcai tapura, Quiringuichu canga Runa Tucuctaga. 36Chi runa cutipara, Cuintahuai señor, pi tan chi runaga ñuca paita quiringahua. 37Nicpi Jesus nira, Ñáa paita ricushcanguimi, ñuca mani canhuan cunan cuintanacuc. 38Caita uyasha chi runa Jesuspa ñaupacpi cungurisha nira, Quirinimi señor. 39Chihuasha Jesus nira, Ñáucaga runaguna imasna causashcatas ricuchingahuami cai pachama shamushcani. Chasna acpimi mana ricuccuinta ani niccunaga ricungaunami, randi ricuc ani niccunaga puyuñahuicuinta tucungaunami. Chiraicumi shamurani. 40Jesus ña casna rimaushcata maican auc fariseoguna uyasha paita tapunaura, Ñáucanchihuas puyuñahui chanchi. 41Jesus cutipasha nira, Puyuñahui canguna ashaga canguna juchagunamandaga mana culpata charinguichimachu. Randi canguna ricuc manchi nishcamandami culpayuc anguichi nira.


text: 1¿Chayurá ima? ¿“Jina juchallacta lulaycuyäśhun Tayta Diospa llaquipaynin masta-masta camalaycunanpä” niyäśhunchun, imatá? 2¡Chaynu manamá canmanchu! Cay juchäpá lluy wañüśhañam cayanchic. Chaynu cayaptin'a ¿lulayta jicutayachwanlächun? 3Icha ¿manachun yaćhapäcunqui bawtisacul Jesuswan jucllaña caycuśhanchicta, jinaman paytanuy wañüśha-yupayta licamäśhanchicta, imamá? 4Bawtisacuyninchicpam paypa wañuyninćhu wañuśhanchic-yupay cayanchic paynüpis Tayta Diospa sumä munayninwan śhalcächisha caśhannuy ya'anchicpis allin muśhü cawsayćhu canapä. 5Chay wañuyninćhu Jesuswan cuscachäśha cayaptinchic'a, śhalcamuyninćhüpis paywan cuscatacmi caycuśhun. 6Yaćhanchicmi, unay mana allin cawsayninchic paywan cusca curuśhcäćhu chacatäśha caśhanta, juchap munayninpïta juluycuśha canapä. Chaynüpam uywayninnuy maquinćhu manaña caśhunchu. 7Juchapïtamari julaycamanchic; chayurá wañüśha nunanüpis manañam jucha lulananchic canñachu. 8Salbacü Jesuswanña wañüśha cayal'a, chalapacunchictacmi paywan cawsananchictapis. 9Jinaman'a caynu śhalcamuśhanwan yaćhanchicmi payta wañuyca manaña tupaycunanta nï callpanpis caśhanta. 10Caynu juchap munayninta pampaman muyuchinanpä Jesus jucllactam wañula. Canan'a Tayta Diospämi cawsayan. 11Chayurá amcunapis juchacta wañüśhapäña licapäcuy. Ñatac Tayta Diospá Jesuswan cusca cawsä capäcuy. 12Ama-ari juchäpa munayninwan aysachicuyalcaychu nïtac cäsucuyalcaychu. 13Jinantin aychayquita mana allin lulaycäman ama caćhaycuyaychu. Aśhwanpa wañüśhapi cawsamü nunanuy Tayta Diosllapä caycäliy. Payman caćhaycuy jinantin aychayquita munaśhanmannuy allincäta lulaycälichishunayquipä. 14Amañari imaypis juchap maquinćhu caycäliychu. Manañamá camachicuypa maquinćhüñachu cayalcanqui, sinu'a llaquipayniyu Tayta Diospa maquinman juluśhañam cayalcanqui. 15¿Icha “Camachicuypa maquinpi libraycul, llaquipayniyu Tayta Diospa maquinćhu cayal'a jina juchallactari lulayäśhun” nilchun niyäśhun? ¡Manamá! 16¿Manachun “Mayantapis imactapis sirbishä” niyal'a chaypa uywayninña licalïlunqui, imatá? Juchacta sirbinayquipä aclaycul'a wañuyniquipäćha can'a; Tayta Diosta cäsucunayquipä aclaycuptiquim ichá mana juchayu cawsaypä caminaycuśhunqui. 17Ñatac juchap uywaynin unay amcuna cayalcaptiquipis, canan'a llapan śhun'uyquiwanmi yaćhachishäcäta uyaliculcälanqui. Chaymari Taytanchicta sulpäta uycú. 18Chay unay duyñuyqui juchap maquinpi julüśhañam capäcunqui. Cananñatacmi ichá juc muśhü duyñuyqui lluy rasun allincällap uywayninña capäcunqui. 19Caynu tantiapaśh tincuchiypa niycälic caycunalla tantiayniquipä caycuśhanpam. Maynümi imaymana mana allinpa uywayninman ćhulacaycälilanqui mana allincunallacta mas-mas lulapäcunayquipä, chaynümi canan'a allincäpa maquinman uywayninnuy ćhulacaycälinayqui allin tincüllanman cawsaycälinayquipä. 20Chay juchap uywaynin cayalcal'a, manamá allincäta lulaycälinayquipä calachu. 21Ñatac ¿chay pin'ay lulaśhayquicunawan imactamá taliyculanqui? ¡Wañuycällactamá! 22Ñatac juchapi yalulanqui Tayta Diospa uywayninña caśhayquipam; chayurá payllapäña allin tincüllanman libri cawsaycunqui, wiñay cawsaypälämi canpis. 23Juchacá wañuycäwanmi pägaycuśhunqui; ñatac Tayta Dios'a Duyñunchic Jesuswanmi dinbaldilla wiñay cawsaytalä uycuśhunquipis.